title: Datasaab

text: Datasaab oli alun perin Saabin tietokoneosasto ja myöhemmin itsenäinen yritys. Sen historia alkoi joulukuussa 1954, kun Saab sai lisenssivalmistusoikeudet tyhjiöputkiin perustuvaan Matematikmaskinnämndenin (Ruotsin tietokonehallinto) BESK-tietokoneeseen. Saabin versio siitä saatiin valmiiksi 1957 ja sai nimen SARA. Sen laskentatehoa tarvittiin uuden Saab Viggen -hävittäjäkoneen kehitystyössä. Tämän jälkeen päätavoitteena oli kehittää transistoritekniikkaan perustuva ohjaustietokone lentokoneeseen, sen prototyyppi D2 valmistui vuonna 1960. Kehitystyö jakaantui kahteen linjaan, samalla kehitettiin myös kaupallista tietokonetta siviilimarkkinoille.


title: Datasaab

text: Viggeniin suunniteltu CK37 saatiin valmiiksi 1971. Ensimmäinen siviilipuolelle tarkoitettu malli D21 valmistui 1962 ja sitä myytiin noin 30 kappaletta eri maihin. Tämän jälkeen kehitettiin edelleen mallit D22 (1966), D220, D23, D5, D15 ja D16. Kun Ruotsin valtio tarvitsi verohallinnossaan 20 tietokonetta, vertailtessa IBM:n ja Saabin tietokoneita havaittiin jälkimmäinen paremmaksi. Myöhemmin Saabin D5-mallia käytettiin Pohjoismaiden suurimman atk-pohjaisen pankkijärjestelmän perustana. Osia siitä oli käytössä aina 1980-luvun loppupuolelle.


title: Datasaab

text: Vuonna 1971 Standard Radio & Telefon AB ja Saab perustivat yhteisyrityksen Stansaab AS:n. Yhtiö kehitti reaaliaikaisia taloushallinto- ja ilmailusovelluksia. Vuonna 1975 Saabin D23-mallin kehitystyö oli viivästynyt pahasti ja ratkaisu tähän oli yhteistyö UNIVAC-tietokonevalmistajan kanssa. Vuonna 1978 se yhdistyi Saabin tietokoneosaston kanssa ja nimeksi tuli Datasaab. Myöhemmin se on ollut Ericssonin, Nokian ja ICL:n omistuksessa.


title: Datasaab

text: Kun yhdysvaltalainen Intel haastoi kilpailijansa UMC:n oikeuteen patenttikiistassa, UMC pystyi osoittamaan kyseisiä tekniikoita käytetyn jo Saabin D23-mallissa jo vuonna 1972. Intelin patentit olivat vuodelta 1978 eikä niitä siis olisi saanut myöntää lainkaan. Jutusta luovuttiin myöhemmin.


title: Datasaab

text: Datasaab yhdistettiin laittomaan teknologian maasta vientiin, kun Stansaab toimitti 1970-luvulla lennonjohtojärjestelmän silloiseen Neuvostoliittoon. Järjestelmä nimittäin sisälsi yhdysvaltalaisia komponentteja joiden vienti Neuvostoliittoon oli Kylmän sodan vuosina kielletty. Osat luonnollisesti salakuljetettiin sillä vientilupaa niille ei olisi myönnetty.


title: Datasaab

text: Datasaab ostettiin vuonna 1981 Ericsson Information Systemsin tietokoneosastoksi. Ericsson maksoi vuonna 1984 Yhdysvalloille 3,12 miljoonan dollarin sakot vientisäännösten rikkomisesta.


title: Datasaab

text: Suomeen perustettiin vuonna 1971 Datasaabin ja Valmetin automaatioryhmän yhteisyritys Datasaab-Valmet Oy (myöhemmin Dava Oy), joka kasvoi 1970-luvun mittaan 25 hengen atk-osastosta yli 300 hengen yritykseksi. Sen päätuotteita olivat tietokoneiden lisäksi pankeissa käytetyt tietokonepäätteet ja käteisautomaatit sekä ravintoloiden ja vähittäisliikkeiden kassapäätteet. Datasaab-Valmetin päätteitä käytti myös Valtionrautatiet. Vuonna 1979 yrityksen tuotannosta meni kymmenisen prosenttia vientiin, pääosin Neuvostoliittoon. Helmikuussa 1979 Valmet lisäsi siihen asti puoliksi omistetun yrityksen omistusosuutta 75 prosenttiin. 1980-luvun alkupuolelta lähtien yritys toimi nimellä Oy Dava Ab, ja toisena omistajana oli Ericsson Information Systems sen ostettua Datasaabin. Tammikuussa 1988 Nokia Informaatiojärjestelmät osti Ericssonin Dataryhmän ja Davan, jotka yhdistyvät Nokia Data Systems Ab:ksi. Kaupan myötä Nokia nousi Pohjoismaiden suurimmaksi ja Euroopan seitsemänneksi suurimmaksi tietotekniikkayritykseksi ja Euroopan toiseksi suurimmaksi tietokonepäätteiden valmistajaksi. Toukokuussa 1991 brittiläinen ICL osti Nokia Datan. Vuonna 1996 ICL:n ja japanilaisen Fujitsun mikrotietokoneiden valmistusyksiköt yhdistettiin, ja Suomen-toiminnot saivat nimen Fujitsu Services Oy. Sen nimi muuttui lokakuussa 2011 Fujitsu Finland Oy:ksi.


title: Kevin Hatcher

text: Kevin Hatcher (s. 9. syyskuuta 1966 Detroit, Yhdysvallat) on yhdysvaltalainen entinen jääkiekkoilija. Hän pelasi NHL:ssä 17 kautta vuodesta 1984 vuoteen 2001. Hän pelasi urallaan Washington Capitalsissa, Dallas Starsissa, Pittsburgh Penguinsissa, New York Rangersissa sekä Carolina Hurricanesissa. Hän on Derian Hatcherin vanhempi veli.


title: Abby Marment

text: Abby Marment (s. 1982) on uusiseelantilainen ääninäyttelijä ja stand up -koomikko, joka on työskennellyt useimmiten radion parissa Radio New Zealandin draamasarjoissa ja lastentarinoissa.


title: Abby Marment

text: Hän opiskeli näyttelemistä Uuden-Seelannin NZ Drama Schoolissa. Marment on esiintynyt myös muutaman kerran televisiosarjoissa ja elokuvassa "The Last Great Snail Chase".


title: Intercontinental Cup

text: Intercontinental Cup voi tarkoittaa:


title: Ruostevyöhyke

text: Ruostevyöhyke () on Koillis-Yhdysvalloissa Suurten järvien ja Ohiojoen ympäristössä sijaitsevan Yhdysvaltojen perinteisen teollisuusalueen nykyinen kutsumanimi. 1800-luvulla aluetta ei kutsuttu ruostevyöhykkeeksi, sillä se oli talouskasvultaan nopeinta ja vaurainta aluetta Uudella mantereella. Vasta 1970-luvulta alkaen teollisuus alkoi hiipua alueella, teollisuuskaupunkien väestö kääntyi laskuun ja alue alkoi kuvaannollisesti ruostua.


title: Ruostevyöhyke

text: Teollisuus kehittyi 1800-luvun alulta alkaen alueelle, koska siellä oli teollisuudelle soveltuvia vesiväyliä raaka-aineiden kuljettamiseen, runsaasti kivihiiltä Appalakkien vuoristossa Pennsylvanian ja Länsi-Virginian alueilla sekä runsaasti rautamalmia Minnesotan koillisosassa. Nämä olivat tärkeitä siksi, että kivihiilestä saatiin käyttövoimaa tehtaille ja teräksen valmistuksessa tarvitaan sekä rautaa että kivihiiltä. Alueelle rakennettiin runsaasti rautateitä pääasiassa kivihiiltä kuljettavia junia varten.


title: Ruostevyöhyke

text: Alueella tärkeitä kanavia ovat New Yorkiin vievä Erien kanava, Niagaran putoukset ohittava Wellandin kanava ja Saint Lawrencen meriväylä. Huomionarvoinen vesiväylä on myös Yläjärven ja Huronjärven väliset kosket ohittava Soo Locks, jonka läpi kulkee 10 000 laivaa vuodessa. Sähkön keksimisen jälkeen alueen vuoristojokia alettiin valjastaa vesivoiman tuotantoon. 1800-luvun lopulla rakennettiin muun muassa Niagaran putousten vesivoimala. Detroitista kehittyi autoteollisuuden keskus, jossa joka kuudes työntekijä työskenteli 1950-luvulla autoteollisuudessa.


Sammakkoprinssi – Kaikki levytykset 1987–1993 on suomalaisen kuplettilaulaja Jaakko Tepon kokoelmalevy. Sen julkaisi Rocket Records 8. heinäkuuta 2009. Äänite sisältää artistin kaikki levytykset vuosilta 1987–1993.


title: Sammakkoprinssi – Kaikki levytykset 1987–1993

text: Uutisraivooja


text: Muut levytykset


text: Hauskimmat tarinat (julkaisematon)


text: Parhaat vitsit, live!


title: Greg Adams (jääkiekkoilija s. 1960)

text: Gregory Charles Adams (s. 31. toukokuuta 1960 Duncan, Brittiläinen Kolumbia, Kanada) on entinen kanadalainen ammattilaisjääkiekkoilija, joka pelasi NHL:ssä vuodesta 1980 vuoteen 1990. Hänen NHL-seurojaan olivat Philadelphia Flyers, Washington Capitals, Edmonton Oilers, Vancouver Canucks ja Detroit Red Wings. Hänen pelipaikkansa oli vasen laitahyökkääjä. Lopetettuaan peliuransa hän muutti takaisin Duncanin kaupunkiin, jonka lähellä hän oli kasvanut. Hän avasi kolme erillistä Tim Hortons -ravintolaa.


title: Pienemmän riesan tie

text: Pienemmän riesan tie on suomalaislaulaja Seppo Alvarin kolmas studioalbumi. Se julkaistiin 16. syyskuuta 2009. Levyn kappaleista yksitoista on Marko Haaviston käsialaa ja kaksi Pekka Myllykosken sekä Markus Raivion yhteistyönä syntynyttä.


title: Ekofakti

text: Ekofaktilla tarkoitetaan arkeologiassa arkeologisesta yhteydestä löydettyä esinettä, joka ei ole artefakti (ihmisen muovaama esine), mutta jolla kuitenkin on arvoa muinaisen ihmistoiminnan tutkimuksessa. Ekofakteja ovat esimerkiksi asuinpaikan yhteydestä löydetyt kasvijäänteet tai kotieläinten luut.


title: Live! (Bob Marley & The Wailers)

text: Live! on Bob Marley & The Wailersin 5. joulukuuta 1975 julkaistu livealbumi. Albumi nauhoitettiin 18. ja 19. heinäkuuta 1975 Lontoon Lyceum -teatterissa. Esitys on Bob Marleyn tunnetuimpia live-esiintymisiä.


title: Live! (Bob Marley & The Wailers)

text: Albumista piti ilmestyä kahden CD:n Deluxe Edition 14. helmikuuta 2006, mutta sen julkaisupäivä siirrettiin aluksi 23. toukokuuta sitten 30. syyskuuta ja lopulta 30. joulukuuta, mutta se ei ole vieläkään ilmestynyt.


title: Katja Boxberg

text: Katja Boxberg (s. 1967) on suomalainen toimittaja. Boxberg on kirjoittanut Kauppalehteen. Talvella 2009 hän tuli tunnetuksi julkaistessaan työparinsa Taneli Heikan kanssa pamflettikirjan "Lumedemokratia". Tätä aiemmin hän on kirjoittanut vuonna 2004 ilmestyneen kirjan "Paavo Lipponen".


title: Katja Boxberg

text: Boxberg on arvostellut Suomen politiikkaa ja sen konsensushenkisyyttä. Boxberg tulkitsee sen olevan perua suomettuneisuuden ajoista, mutta myös suomalaiseen kulttuuriin liittyvästä keskustelemattomuudesta. Boxberg on moittinut myös suomettumisesta ja konsensuksesta seurannutta valtiokeskeistä talouspolitiikkaa, jälkeenjäänyttä elinkeinorakennetta sekä maatalouden ja syrjäytyvien maakuntien yltiöpäistä tukemista.


title: Matti Räsänen

text: Matti Räsänen (s. 15. helmikuuta 1983 Pyhäselkä) on suomalainen kestävyysjuoksija. Hän edusti Joensuun Katajaa edustettuaan vuoteen 2005 saakka Pyhäselän Urheilijoita. Häntä valmensi Jaakko Sivonen.


title: Matti Räsänen

text: Räsänen sijoittui Barcelonan EM-kilpailuissa 2010 10 000 metrillä 17:nneksi. 5 000 metrillä hän karsiutui alkuerissä. Hän edusti Suomea aikuisten maaotteluissa vuodesta 2007 lähtien. Kalevan kisoissa hän sai 5 000 metrillä kultaa Kajaanissa 2010, hopeaa Tampereella 2008, Espoossa 2009 ja Turussa 2011 sekä pronssia Lappeenrannassa 2007. 10 000 metrin juoksussa hän voitti mestaruuden 2010 ja 2011 sekä juoksi hopealle 2009. Maastojuoksun SM-kilpailuissa hän voitti kultaa 12 kilometrillä Savonlinnassa 2009 ja hopeaa neljällä kilometrillä Vammalassa 2008 ja 12 kilometrillä Lahdessa 2010 sekä pronssia neljällä kilometrillä Nivalassa 2011. Maantiejuoksun SM-kilpailuissa hän sai hopeaa Joensuussa 2009. Sisäratojen SM-kilpailuissa hän sai pronssia 3 000 metrillä Joensuussa 2008.


title: Matti Räsänen

text: Räsänen lopetti uransa vuoden 2012 päätteeksi.


title: Martti Halme

text: Martti Halme (s. 5. huhtikuuta 1943) on suomalainen jalkapalloilija ja jalkapallovalmentaja.


title: Martti Halme

text:
Maalivahtina pelannut Halme edusti urallaan Tampereen Kisatovereita 1959–1962 ja Valkeakosken Hakaa 1963–1970. Hän pelasi ensimmäiset mestaruussarjan ottelunsa Kisatovereissa kaudella 1960, mutta muilla kausilla seura pelasi 1. divisioonassa. Haka pelasi koko Halmeen peliuran ajan pääsarjatasolla. Hän voitti Hakassa Suomen mestaruuden 1965 sekä Suomen Cupin 1963 ja 1969. Kaikkiaan Halme pelasi yhdeksän kauden aikana 158 pääsarjatason ottelua, joissa hän teki yhden maalin.
1972 ja 74 Halme pelasi Valkeakoskella PS44:ssa, 1978 Tampereen Pallo-Veikoissa ja 1981–82 Laihian Kimmossa.


title: Martti Halme

text: Halme pelasi vuosina 1964–1969 maajoukkueessa yhteensä 14 maaottelua.


title: Martti Halme

text:
Pelaajauransa jälkeen Halme toimi Hakan päävalmentajana 1971. Tampereen Ilveksen valmentajana Ykkösdivisioonassa 1976–77. 80-luvulla Halme oli JyP77:n, Rovaniemen Palloseuran, LauTP:n, JPS:n ja Laihian Kimmon valmentajana.
Maalivahtivalmentajana hän on ollut Valkeakosken Hakassa, Tampereen Ilveksessä, JYP-77:ssä, Rauman Pallo-Iiroissa 2002–2008.
Maalivahtivalmennuksen kouluttajana Martti Halme oli Suomen Palloliitossa 1985–1999. Suomen Palloliiton huippujalkapallovaliokuntaan Halme kuului 1984–1995. Loppuvuodesta 2006 Halme aloitti Pallo-Iirojen maalivahtivalmentajana.


title: Ylikulkevuus

text: Ylikulkevuudella () tarkoitetaan 1900-luvun jälkipuoliskolla tapahtunutta liikkumisen helpottumista. Matkat ovat pidentyneet ja matkustamisnopeudet kasvaneet. Käsitteen on esittänyt University College Londonin professori John Adams.


title: Ylikulkevuus

text: Matkustamiseen käytetty aika on pysynyt samana 1950-luvulta lähtien, mutta autojen ja lentokoneiden ansiosta kulkunopeudet ovat viisinkertaistuneet. Ylikulkevuus voi tuoda mukanaan muun muassa ympäristöongelmia.


title: Ylikulkevuus

text: Muita mainittavimpia seikkoja:


title: Ekkedien tanssi

text: Ekkedien tanssi on suomalaisen Tabula Rasa -yhtyeen toinen ja viimeinen studioalbumi, joka julkaistiin vuonna 1976.


title: Ekkedien tanssi

text: Yhtyeen kokoonpano oli muuttunut "debyyttialbumin" julkaisun jälkeen. Huilisti Jarmo Sormunen oli lähtenyt, rumpaliksi oli liittynyt Jukka ”Juke” Aronen ja kosketinsoittajaksi Jarno Sinisalo.


title: Ekkedien tanssi

text:
A-puoli
B-puoli
Bonuskappaleet vuonna 1995 julkaistulla CD-versiolla:


title: Kolonisaatio (lääketiede)

text: Kolonisaatio tarkoittaa lääketieteessä tilannetta, jossa mikrobi asettuu lisääntymään normaaliflooraan tautia aiheuttamatta. Esimerkiksi MRSA-kolonisaatio tarkoittaa, että iholla tai limakalvolla on bakteeria sen kuitenkaan aiheuttamatta oireita.


title: Pauliina Laitinen-Littorin

text: Pauliina Laitinen-Littorin (aiemmin Laitinen-Laiho, s. 2. lokakuuta 1970) on suomalainen taideasiantuntija ja taidemarkkinoiden tutkija.


title: Pauliina Laitinen-Littorin

text: Porista kotoisin oleva Laitinen-Littorin väitteli filosofian tohtoriksi Turun yliopiston kulttuurihistorian laitokselta vuonna 2001 aiheesta "Kotimaiset taidemarkkinat 1980- ja 90-luvulla". Hän on myös kirjoittanut useita alaan liittyviä teoksia. Vuodesta 1999 alkaen Laitinen-Littorin on toiminut kolumnistina ja bloggaajana "Taloustaito"-lehdelle sekä pitänyt luentoja taidesijoittamisesta, taiteen keräilystä, taiteen hinnasta ja taiderikollisuudesta. Hän toimii taidekonsulttina omassa yrityksessään tehden muun muassa asiantuntijalausuntoja viranomaisille.


title: Pauliina Laitinen-Littorin

text: Vuosina 2001–2003 Laitinen-Littorin toimitti ja juonsi "Nimetön"-kuvataideohjelmaa Yleisradiolle. Vuonna 2011 hän käsikirjoitti ja toimi asiantuntijana MTV3:lla näytetyssä televisio-ohjelmassa "Taiteilijaelämää Salmelassa". Keväällä 2014 Fox-kanavalla alkaneessa "Rojua, rojua" -ohjelmassa hän esiintyy taideasiantuntijana. Vuonna 2018 Laitinen-Littorin on nähty Huutokaupan metsästäjät-TV-sarjan suomalaisversiossa.


title: Pauliina Laitinen-Littorin

text: Laitinen-Littorin valittiin vuonna 2009 Kokoomuksen Naisten Liiton varapuheenjohtajaksi. Hän asettui ehdolle eduskuntavaaleissa 2011 ja sai 1 051 ääntä Satakunnan vaalipiirissä.


title: Pauliina Laitinen-Littorin

text: Laitinen-Littorin oli vuosina 1994–2012 naimisissa Heikki Laiho Oy:n toimitusjohtajan Mika Laihon kanssa. Marraskuussa 2014 hän avioitui ruotsalaisen ulkomaankaupan alalla työskentelevän Sverker Littorinin kanssa. Laitinen-Littorinilla on kaksi poikaa.


title: Melvin Small

text: Melvin Small (s. 1939) on yhdysvaltalainen historioitsija.


title: Melvin Small

text: Small opiskeli Dartmouth Collegessa ja Michiganin yliopistossa, jossa suoritti filosofian tohtorin tutkinnon 1965. Viimeisten kahden vuosikymmenen aikana Small on keskittynyt tutkimaan ja kirjoittamaan toisen maailmansodan jälkeisestä ajasta. Hänen mielenkiintonsa kohteita ovat erityisesti Yhdysvaltain diplomatia, sisäpolitiikka ja ulkomaanpolitiikka.


title: Melvin Small

text: Hän on osallistunut mm. kansainvälisiä suhteita seuraavaan tutkimusprojektiin sekä "Correlates of War" -projektiin.


title: Melvin Small

text: Smallin kirjoittamia teoksia sekä teoksia, joiden kirjoittamisessa hän on ollut mukana.


title: Olivier Besancenot

text: Olivier Besancenot (s. 18. huhtikuuta 1974) on ranskalainen vasemmistolainen poliitikko ja Uuden antikapitalistisen puolueen (ransk. "Nouveau parti anticapitaliste", NPA) puheenjohtaja.


title: Olivier Besancenot

text: Besancenot on opiskellut yliopistossa historiaa ja kirjoittanut muun muassa kolme kirjaa.Siviiliammatiltaan Besancenot on postinkantaja, mistä hän on saanut lempinimen ”punainen posteljooni”. Hänestä on tullut nopeasti yksi Ranskan suosituimmista poliitikoista ja hän on erityisesti nuorten äänestäjien suosiossa. Häntä pidetään yhtenä johtavista vastaehdokkaista presidentti Nicolas Sarkozyn ajamalle politiikalle. Besancenot pyrki Ranskan presidentiksi vuoden 2007 presidentin vaaleissa Vallankumouksellisen kommunistisen liiton ("Ligue communiste révolutionnaire", LCR) ehdokkaana ja sai yhteensä 1,5 miljoonaa ääntä, sijoittuen lopulta viidenneksi 4,08 prosentin kannatuksellaan.


title: Olivier Besancenot

text: NPA:n perustamisen yhteydessä lakkautettu LCR kuului neljänteen internationaaliin, trotskilaisten puolueiden maailmanjärjestöön. NPA sen sijaan ei kuulu eikä Besancenot lue puoluetta trotskilaiseksi. Besancenotia luonnehditaan radikaaliksi vasemmistolaiseksi ja hän itse sanoo olevansa "vallankumouksellinen" tukeutumatta mihinkään tiukasti oikeaoppiseen poliittiseen linjaan.


title: Juurettomuus

text: Juurettomuus on henkistä irrallisuutta. Minna Marika Zettermanin mukaan ihmisten juurettomuus ja tyhjyyden tunteet kumpuavat todennäköisesti yhteisöllisyyden ja rakastavien ihmissuhteiden puutteesta yhteiskunnassa. Juurettomuus voi johtaa henkiseen pahoinvointiin, syrjäytymiseen ja irrallisuuteen, joka pahimmillaan voi ilmetä vakavina tekoina, kuten esimerkiksi itsemurhina


title: Juurettomuus

text: Muuttoliikkeen seurauksena juurettomuus on riski sekä maassa muuttaville että maahan muuttaville. Kasvukeskuksiin suuntautuva muuttoliike luo juurettomuutta siteiden löyhtyessä aikaisempaan paikallisyhteisöön. Väestön ikääntyminen ja asutuksen harveneminen monissa kunnissa lisää yksinjäämisen riskiä. Hyvät vuorovaikutustaidot sekä omien vahvuuksien ja arvojen tunteminen ovat tärkeitä yhtenäiskulttuurin murtuessa. Yhteisöön kuulumisen tunne on tärkeää niin kasvukeskuksissa kuin haja-asutusalueilla asuville. Yhteiskunnan sosiaalinen ja taloudellinen eriarvoistuminen on yhteydessä ihmisryhmien syrjäytymiseen. Yksilön syrjäytymiskierteen katkaisun vaikeus voi johtaa syrjäytymisen “periytymiseen” sukupolvelta toiselle.


title: Matti Välimäki

text: Matti Vihtori Välimäki (s. 6. helmikuuta 1987 Noormarkku) on suomalainen pikajuoksija, jonka päämatka on 400 metrin juoksu. Hän edustaa Noormarkun Nopsaa ja häntä valmentaa Timo Välimäki.


title: Matti Välimäki

text: Kalevan kisoissa Välimäki on voittanut 400 metrillä kultaa vuosina 2008, 2009, 2010 ja 2011, hopeaa vuonna 2015 ja pronssia vuonna 2005. 200 metrin juoksussa hän voitti hopeaa vuonna 2009. Viestijuoksun SM-kilpailuissa hän on saanut 4 × 400 metrillä kultaa 2007, 2008, 2009, 2010 ja 2012 sekä hopeaa 2015 ja pronssia 2011.


title: Matti Välimäki

text: Välimäki on edustanut Suomea aikuisten maaotteluissa vuodesta 2007 lähtien. Hän voitti vuoden 2008 Suomi–Ruotsi-maaottelussa 400 metrin juoksun. Hän oli 20 vuoteen ensimmäinen Ruotsi-maaottelussa matkan voittanut suomalaismies.


title: Matti Välimäki

text: Keväästä 2011 lähtien Välimäki on kärsinyt jalkavammasta. Jalka leikattiin marraskuussa 2012. Vamman vuoksi kausi 2013 jäi Välimäeltä kokonaan väliin. Hän palasi kilparadoille kahden vuoden tauon jälkeen kesällä 2014.


title: Matti Välimäki

text: Välimäki opiskelee Jyväskylän yliopistossa liikuntapedagogiikkaa. Hän tekee myös trance-musiikkia artistinimellä Digeon.


title: Aysel Teymurzadə

text: Aysel Teymurzadə (s. 25. huhtikuuta 1989 Baku) on azerbaidžanilainen laulaja. Hänet valittiin sisäisesti edustamaan Azerbaidžania Eurovision laulukilpailussa 2009 kappaleella "Always" yhdessä Arash Labafin kanssa. He sijoittuivat finaalin kolmanneksi 207 pisteellä.


title: J. David Singer

text: J. David Singer (7. joulukuuta 1925 – 28. joulukuuta 2009) oli yhdysvaltalainen politiikan tutkimuksen professori.


title: J. David Singer

text: Nuorena Singer palveli lentotukialuksilla kansiupseerina sekä toisessa maailmansodassa, että Korean sodassa. Sotien välissä Singer opiskeli New Yorkin yliopistossa iltaisin, tehden päiväsaikaan töitä. Hän suoritti filosofian tohtorin tutkinnon 1956.


title: J. David Singer

text: Singer työskenteli akateemisen uransa aikana useissa yliopistoissa, instituutioissa ja tutkimusprojekteissa. Hänen tutkimuksensa kohteita ja erityisalaansa olivat kansainvälinen politiikka, rauhantutkimus, tutkimusmenetelmät, siviilihallinto ja hallitukset. Hän toimi myös neuvonantajana useille eri Yhdysvaltain hallituksen ministeriöille ja laitoksille.


title: J. David Singer

text: Vuonna 1964 Singer perusti Correlates of War-projektin, joka on laaja sotiin ja niiden syntymiseen liittyvä statistinen tietokanta.


title: David Singer

text: David Singer voi tarkoittaa seuraavia henkilöitä:


title: Eurooppatie E65

text: E65 eli Eurooppatie 65 on 3 800 kilometriä pitkä eurooppatie, joka johtaa Ruotsin Malmöstä Kreikan Chaniáan.


title: Markus Vilén

text: Markus Ensio Vilén (s. 19. joulukuuta 1983 Helsinki) on suomalainen pika-aitajuoksija. Hän edustaa Viipurin Urheilijoita ja häntä valmentaa Kai Kyllönen.


title: Markus Vilén

text: Vilén karsiutui Kingstonin 2002 junioreiden MM-kilpailujen 110 metrin aitajuoksun alkuerissä. Hän on edustanut Suomea aikuisten maaotteluissa vuodesta 2004 lähtien sijoittuen parhaimmillaan toiseksi hallimaaottelun 60 metrin aitajuoksussa. Kalevan kisoissa hän on saavuttanut 110 metrin aidoissa kultaa Tampereella 2008, hopeaa Kajaanissa 2010 sekä pronssia Vaasassa 2004 ja Lappeenrannassa 2007. Sisäratojen SM-kilpailuissa hän on saanut 60 metrin aidoissa kultaa Joensuussa 2008, hopeaa Mustasaaressa 2009 ja pronssia Tampereella 2006.


title: Henkinen pahoinvointi

text: Henkinen pahoinvointi on moni-ilmeistä kärsimystä, joka syntyy yksilön ja ympäristön välisestä epäsuotuisasta ja mielenterveyttä heikentävästä vuorovaikutuksesta. Henkinen pahoinvointi ei kuitenkaan tarkoita sairautta. Henkisen pahoinvoinnin vastakohta on henkinen hyvinvointi.


title: Olivia Tennet

text: Olivia Tennet (s. 4. tammikuuta 1991 Auckland, Uusi-Seelanti) on uusiseelantilainen näyttelijä ja tanssija, joka tunnetaan Tuesday Warnerin roolista televisiosarjassa "Shortland Street".


title: Olivia Tennet

text: Tennet aloitti näyttelemisen "Xena"-televisiosarjan myötä vuonna 1999, jonka jälkeen hän esiintyi elokuvissa, kuten "Kids World", "Watermark" ja "". Elokuvasta "Kids World" Tennet palkittiin Film-palkinnolla parhaana nuorena näyttelijänä. Sittemmin vuodesta 2005 lähtien hän on näytellyt pelkästään televisiosarjoissa ja nousi julkisuuteen uusiseelantilaisen saippuasarjan "Shortland Streetin" myötä, jossa Tennet näytteli Tuesday Warneria vuosina 2007–2008. Sarjan jälkeen hän sai pääroolin Disneyn sarjasta "", jossa Tennet näyttelee Power Rangereiden mentoria tohtori K:ta.


title: Olivia Tennet

text: Näyttelemisen ohella Tennet opiskelee tanssimista Victoria Phillipsin jazz-akatemiassa. Opiskelun ohella hän myös opettaa tanssimista. Tennet tanssii jazztanssia, balettia, steppiä ja hiphoppia.


title: Frank McGee

text: Francis ”Frank” Clarence McGee (4. marraskuuta 1882 Ottawa, Kanada – 16. syyskuuta 1916 Courcelette, Ranska) oli kanadalainen jääkiekkoilija, joka pelasi 1903–1906 Ottawa Hockey Clubissa. Vaikka McGee oli menettänyt teini-iässä näkönsä toisesta silmästään, hän oli lyhyen uransa aikana jääkiekon pelätyimpiä maalintekijöitä. Hän auttoi Ottawaa puolustamaan kymmenen kertaa Stanley Cup -pokaalia. Stanley Cup -otteluissa McGee teki keskimäärin kolme maalia ottelua kohden ja yhdessä pelissä jopa ennätykselliset 14 maalia. McGee otettiin Hockey Hall of Fameen sen ensimmäisenä vuonna 1945.


title: Frank McGee

text: Francis McGee syntyi Ottawassa vuonna 1882. Hänen vanhempansa olivat John Joseph McGee ja Elizabeth Crotty. Francisin isä John Joseph McGee oli Kanadan valtakunnanneuvoston jäsen ja hänen setänsä Thomas D’Arcy McGee oli kuulunut niin sanottuihin Konfederaation isiin, jotka olivat osallistuneet Kanadan konfederaatiota edeltäneisiin konferensseihin.


title: Frank McGee

text: McGee kävi koulunsa Ottawassa ja työskenteli valmistumisensa jälkeen intiaaniasioiden virastossa. Hän oli intohimoinen urheilija ja harrasti useita lajeja, kuten lacrossea ja kanadalaista jalkapalloa. Hänen ykköslajinsa oli kuitenkin jääkiekko, jota hän pelasi, vaikka oli menettänyt vuonna 1900 Canadian Pacific Railwayn joukkuetta vastaan käydyssä ottelussa näön toisesta silmästään. Häntä kutsuttiin onnettomuuden takia nimellä ”One-Eyed Frank McGee” (”Yksisilmä-Frank McGee”).


title: Frank McGee

text: McGeen ura jääkiekon pääsarjassa alkoi tammikuussa 1903, kun hän siirtyi Ottawa Hockey Clubiin. Ensimmäisessä ottelussaan hän teki heti kaksi maalia, kun Ottawa voitti hallitsevan Stanley Cup -mestarin Montreal AAA:n 7–1. Kolme viikkoa myöhemmin McGee teki viisi maalia Montreal Victoriasia vastaan Stanley Cup -mestaruusottelussa. Tuohon aikaan Stanley Cup oli niin sanottu haastepalkinto, sillä joukkue sai pitää pokaalia, kunnes toinen joukkue onnistui voittamaan sen haasteotteluissa. Ottawa puolusti pian voittonsa jälkeen Stanley Cupia haasteottelussa Rat Portage Thistlesia vastaan. Neljässä Stanley Cup -ottelussa McGee teki seitsemän maalia. Ottawa onnistui kaikkiaan voittamaan tai puolustamaan Stanley Cup -mestaruutta kymmenen kertaa vuosien 1902–1906 aikana.


title: Frank McGee

text: McGee teki Stanley Cup -ennätyksiä vuosien 1904–1905 aikana. Toronto Marlborosia vastaan 25. helmikuuta 1904 pelatussa toisessa Stanley Cup -ottelussa McGee teki ennätykselliset viisi maalia. Hän sivusi ennätystään seuraavassa kuussa Brandon Wheat Citiesia vastaan käydyssä Stanley Cup -haasteottelussa.


title: Frank McGee

text: Dawson City Nuggets haastoi Ottawan Stanley Cup -pokaalista ottelussa, joka käytiin tammikuussa 1905. Ottawa voitti ottelusarjan helposti maalein 9–2 ja 23–2. Jälkimmäisessä ottelussa McGee teki peräti 14 maalia, mikä on Stanley Cup -otteluiden ennätys. Myöhemmin kevään 1905 aikana Ottawa voitti myös Federal Amateur Hockey Leaguen mestaruuden. McGee teki FAHL-kauden aikana 17 maalia kuudessa ottelussa. Tämän jälkeen Ottawa puolusti vielä Stanley Cup -pokaalia Rat Portage Thistlesia vastaan. Murtuneella ranteella pelannut McGee teki kolmannessa ja ratkaisevassa ottelussa voittomaalin.


title: Frank McGee

text: Ottawa pelasi kaudella 1905–1906 Eastern Canada Amateur Hockey Association -sarjassa, jonka runkosarjassa McGee teki 28 maalia seitsemässä ottelussa. Ottawa onnistui puolustamaan Stanley Cup -mestaruuttaan vielä kahdesti, helmikuussa ja maaliskuussa 1906. Queen’s Universityn joukkuetta vastaan McGee teki kuusi maalia kahdessa ottelussa ja Smiths Fallsin joukkuetta vastaan yhdeksän maalia.


title: Frank McGee

text: Ottawan kolmen vuoden aikakausi päättyi lopulta keväällä 1906 ottelusarjaan Montreal Wanderersia vastaan. Wanderers sai pokaalin itselleen voitettuaan kahden ottelun sarjan yhteismaalein 12–10. McGee päätti lopettaa uransa hävityn sarjan jälkeen. Hän oli vasta 23-vuotias eikä halunnut ajan väkivaltaisessa pelissä menettää vielä näköään toisestakin silmästään. McGee teki pääsarjauransa aikana 135 maalia 45 ottelussa.


title: Frank McGee

text: McGee taisteli ensimmäisessä maailmansodassa. Ei tiedetä, miten toisesta silmästään sokea McGee onnistui liittymään asevoimiin, mutta veljenpoikansa mukaan hän huijasi armeijan näkötestissä. Lääkärintodistuksen mukaan hän olisi nähnyt riittävän hyvin kummallakin silmällä.


title: Frank McGee

text: McGee lähti toukokuussa 1915 Kanadasta Englantiin 21. jalkaväkipataljoonan luutnanttina. Joulukuussa hän haavoittui polveen Ranskassa ja hänet lähetettiin toipumaan Englantiin. McGee palasi 21. elokuuta 1916 Sommen taisteluihin ja kaatui 16. syyskuuta Courceletten lähellä Flers–Courceletten taistelussa. McGeen ruumista ei löydetty, mutta hän on yksi 11 169:sta ensimmäisessä maailmansodassa kuolleesta kanadalaisesta, joiden muistoksi Pas-de-Calais’en on pystytetty Canadian National Vimy Memorial.


title: Frank McGee

text: McGee oli yksi 1900-luvun alun parhaimman joukkueen keskeisimpiä pelaajia. Hänen mailankäsittely- ja laukaisutaitonsa tekivät hänestä aikansa pelätyimpiä hyökkääjiä. McGee oli myös todella kilpailuhenkinen, ja hän oli aina parhaimmillaan tärkeimmissä otteluissa.


title: Frank McGee

text: McGee valittiin postuumisti ensimmäisten joukossa Hockey Hall of Fameen vuonna 1945.


title: Norjalaiset reservipoliisijoukot

text: Norjalaiset reservipoliisijoukot (, epävirallisemmin "polititroppene") olivat toisen maailmansodan aikana natsi-Saksan miehittämästä Norjasta 1943–1945 Ruotsiin paenneista pakolaisista koottu ja salassa sotilaallisesti koulutettu joukko, jonka tarkoituksena oli turvata järjestys Norjassa saksalaisten vetäytymisen tai antautumisen jälkeen. Yhteensä 15 000 miestä sai sotilaskoulutuksen, mutta käytännössä joukkoja ehdittiin käyttää ennen sodan päättymistä vain hyvin pienimuotoisesti. Vuonna 1945 12. tammikuuta palasivat ensimmäiset joukot Pohjois-Norjaan, pääjoukko saapui maahan keväällä 1945.


title: Norjalaiset reservipoliisijoukot

text: Norjan pakolaishallituksen Ruotsin delegaatio sai jo toukokuussa 1940 luvan järjestää itse pakolaisten kokoontumisleirin Örerydiin Jönköpingin lähistölle. Norjalaispakolaiset saivat rajalla Ruotsin valtion hätätilapassin, ja matkalipun Örerydiin. Leirillä suoritettiin terveystarkastukset, kirjoitettiin uudet passit ja norjalaispoliisit kuulustelivat tulijat. Ruotsin sotilastiedustelun "C-byrå" otti yhteyttä kuulustelijoihin ja aloitti myöhemmin tiiviiksi ja laajamittaiseksi kasvaneen tietojen vaihdon Norjan vastarintaliikkeen kanssa. Örerydin leiri kävi nopeasti ahtaaksi, ja huomattavasti suurempi vastaanottokeskus perustettiin Vingåkeriin Södermanlandiin. Ruotsin valtio tarjosi pakolaisille työpaikkoja ja huolehti heidän toimeentulostaan vaate- ja ruoka-avustuksin. Miehille oli osoitettu esimerkiksi metsä- ja tietöitä. Norjalaisia pakolaisia oli Ruotsissa kaiken kaikkiaan yli 50 000. Pakolaishallituksen Ruotsin delegaatio kasvoi laajamittaiseksi organisaatioksi, jolla oli 1 100 työntekijää.


title: Norjalaiset reservipoliisijoukot

text: Joukkojen koulutuksesta vastasi Ruotsin valtio. Idea oli norjalaisten, Lontoon pakolaishallitus oli esittänyt asiaa jo aiemmin ruotsalaisille, jotka kuitenkin aluksi tyrmäsivät hankkeen, kunnes helmikuussa 1943 katsoivat tilanteen sopivaksi koulutuksen aloittamiselle. Tarkoitus oli turvata norjalaisjoukoilla järjestys Norjassa saksalaisten jo näköpiirissä olevan tulevan vetäytymisen tai antautumisen varalta. Samalla haluttiin myös vähentää tarvetta liittoutuneiden hyökkäykselle Norjaan.


title: Norjalaiset reservipoliisijoukot

text: Hankkeen sunnittelijana oli muun muassa Norjasta Gestapon pidätyksen uhatessa paennut lääkäri Carl Semb, joka myös keksi joukoille termin "polititroppene" () harhauttaakseen saksalaisten tiedustelua. Ruotsalaisten taholta koulutuksen johtajaksi asetettiin rikosteknisen laitoksen ("Statens kriminaltekniska anstalt", nyk. "SKL – Statens Kriminaltekniska Laboratorium") päällikkö Harry Söderman, lempinimeltään "Revolver-Harry".


title: Norjalaiset reservipoliisijoukot

text: Kesällä 1943 kaikki Ruotsissa oleskelevat norjalaiset asevelvollisuusikäiset eli 18–45 vuotiaat miehet kutsuttiin "terveystietokursseille". Todellisuudessa kyse oli sotilaskoulutuksesta. Joukoille perustettiin 40 koulutusleiriä eri puolille Ruotsia, lisäksi norjalaisilla oli maassa noin 20 muuta leiriä ja tukikohtaa, joissa annettiin esimerkiksi sabotaasikoulutusta. Hanke oli tiukasti salassa pidetty, eikä siitä sosiaaliministerin lisäksi tiennyt kuin muutama poliittinen päättäjä ja armeijan johto.


title: Norjalaiset reservipoliisijoukot

text: Joukoille annettiin kesällä sotilaskoulutusta norjalaisten johdolla, mutta ruotsalaisten valvonnassa. Erillisillä tiivistahtisella asekursseilla opeteltiin käsiaseiden, miinojen ja panssarintorjunta-aseiden käyttöä. Noin 1500 miehistä koulutettiin sotapoliiseiksi, lisäksi koulutettiin rannikkotykistön miehistöä ja taistelulähetteja. Joukkueenjohtajat jatkokoulutettiin syksyllä 1943. Kahdeksanviikkoisen kurssin aikana kouluttajina toimi myös talvisodan kokeneita suomalaisupseereita. Kokonaisuudessaan koulutettavien määrä kasvoi 15 000:een.


title: Norjalaiset reservipoliisijoukot

text: Saksalaisten vetäytyessä Finnmarkista neuvostojoukkojen hyökkäyksen edessä noin 1 500 miehen norjalaisjoukot kuljetettiin Ruotsista alueelle. Osa lennätettiin, osa kuljetettiin Suomen Käsivarren poikki kuorma-autoilla. Joukot ylittivät rajan 12. tammikuuta 1945. Norjalaiset kohtasivat partioretkillään vetäytyviä saksalaisjoukkoja ja joukkojen välillä syntyi laukaustenvaihtoja, mutta ei varsinaisia taisteluja. Muu joukko marssi Norjaan keväällä 1945 saksalaisten antauduttua.


title: Surullisiilauluja

text: Surullisiilauluja on suomalaisen rap-artisti Asteen toinen studioalbumi. Se julkaistiin 3. kesäkuuta 2009.


title: Surullisiilauluja

text: Albumi ylsi Suomen virallisen listan sijalle 16.


title: Surullisiilauluja

text: Albumin julkaisi Warner Music ja sen tuotannosta vastaa kokonaan MGI. Poikkeuksena kappale "Päästä mut pois", jonka tuotannosta vastaavat MGI ja GoodWill. Levyllä vierailevat muun muassa kitaristi Euge Valovirta, Herrasmiesliigan Brädi ja Stalingrad Cowgirlsin Enni.


title: Surullisiilauluja

text: Albumin ensimmäisenä singlenä julkaistiin "Poikkeus sääntöön", joka sai paljon radiosoittoa ja osallistui muun muassa The Voicen kesähitti 2009 -äänestykseen. Kappaleesta on myös kuvattu musiikkivideo. Albumin toinen single on "Unelmien Poikaystävä".


title: Surullisiilauluja

text: Albumi poikkeaa positiivisella ja energisellä tyylillään huomattavasti Asteen edellisestä albumista, joka oli tyyliltään melko synkkä.


title: Vampulan vaakuna

text: Vampulan kunnanvaakuna on saanut aiheensa pitäjän ensimmäisestä kirkosta vuodelta 1590. Ristin vaakunassa symboloiman kirkon rakensivat hirsistä omalla kustannuksellaan neljä talollista, joihin viitataan neljällä naulalla.


title: Vampulan vaakuna

text: Vaakunan heraldinen selitys on "sinisessä kentässä alaisesta, koverasta kärjestä nouseva apilaristi, saatteena neljä naulaa 2+2, kärjet vastakkain; kaikki kultaa". Vaakunan suunnitteli Ahti Hammar, ja se vahvistettiin käyttöön 19. lokakuuta 1955. Vampulan liityttyä Huittisten kaupunkiin vuonna 2009 vaakuna jäi kotiseutuvaakunaksi.


title: Venäläinen saari

text: Venäläinen saari () on Tyynenmeren saari Venäjän Kaukoidässä Muravjovinniemellä sijaitsevan Vladivostokin edustalla Pietari Suuren lahdessa. Hallinnollisesti saari on osa Vladivostokin kaupunkia.


title: Venäläinen saari

text: Saari oli koko neuvostoajan suljettua sotilasaluetta, jonne ulkopuolisilla ei ollut pääsyä. Saarella on enimmillään ollut 25 000 asukasta, nykyisin noin 5 000. Saarella olevat Kliment Vorošilovin mukaan nimetyt Vorošilovin patterit on museoitu. Aseet rakennettiin 1930-luvulla. Saarelle on suunniteltu vuodeksi 2012 Tyynenmeren valtioiden talousliiton Apecin huippukokousta, ja siihen mennessä sinne on suunniteltu rakennettavaksi hotellit ja kokoustilat.


title: Venäläinen saari

text: Saari on nyttemmin yhdistetty Vladivostokin keskustaan pitkäjännevälisellä Venäläisen sillalla. Saaren pohjoisosassa on Vladivostokin sataman laitureita.


title: Toimituskielto

text: Toimituskielto (, ) on kanonista oikeutta soveltavissa kirkoissa, kuten ortodoksisessa ja roomalaiskatolisessa kirkossa, kurinpitotoimenpide, jonka aikana pappi tai diakoni ei saa käyttää papillista arvoa osoittavia tunnuksia tai toimittaa kirkon pyhiä toimituksia. Toimituskielto voi olla täydellinen, jolloin kaikki toimitukset ovat kiellon kohteeksi joutuneelta papiston jäseneltä kiellettyjä, tai osittainen, jolloin vain tietyt toimitukset ovat kiellettyjä. Toimituskiellon aikana pappi pysyy papiston jäsenenä, ja toimituskiellon purkamisen jälkeen pappi voi toimia papillisissa tehtävissä kuten aikaisemminkin. Toimituskielto on kurinpitotoimenpiteenä lievempi kuin ekskommunikaatio tai kielto osallistua jumalanpalvelukseen. Katolisen ja ortodoksisen kirkon lisäksi myös muun muassa anglikaanisessa ja episkopaalisessa kirkossa on käytössä toimituskielto.


title: Toimituskielto

text: Toimituskiellosta on kirjallisia lähteitä Cyprianuksen (k. 258) ajoista lähtien. Neokesarean kirkolliskokouksen (314–325) kanoneissa määrätään pysyvä toimituskielto tietyistä rikkeistä ja neljännessä kirkolliskokouksessa Karthagossa kanoneissa määrätään osittainen toimituskielto, joka kieltää piispaa vihkimästä pappeja.


title: Toimituskielto

text: Suomen ortodoksisessa kirkossa lain ortodoksisesta kirkosta perusteella hiippakunnan piispa voi määrätä papin tai diakonin toimituskieltoon enintään kuudeksi kuukaudeksi, jos tämä ""opettaa, liittää saarnaansa tai levittää mielipiteitä, jotka ovat vastoin kirkon tunnustusta tai kanonista rakennetta"" tai ei käyttäydy työtehtävissään ja niiden ulkopuolella ""asemansa edellyttämällä tavalla"". Tätä pidemmistä toimituskielloista tai pappeuden menettämisistä tai palauttamisista päättää piispainkokous hiippakunnan piispan esityksen pohjalta.


title: A New World Record

text: A New World Record on Electric Light Orchestran kuudes pitkäsoitto. Levy julkaistiin vuonna 1976. Vaikka Yhdysvalloissa yhtye oli ollut suosittu jo pidemmän aikaa, "A New World Record" teki Electric Light Orchestran viimein tunnetuksi myös kotimaassaan Britanniassa.


title: Itseoikaisu

text: Itseoikaisu on menettely, jossa viranomainen korjaa päätöstään sen jälkeen, kun asiassa on tehty lopullinen ratkaisu. Tällainen oikaisu voi olla tuomioistuimen tekemä tai se voi olla hallinto-oikeudellinen, jolloin erotetaan neljä itseoikaisutyyppiä:


title: Itseoikaisu

text: Tuomioistuimella on yleensä itseoikaisukielto. Se ei saa muuttaa ratkaisuaan, jotta taataan asianosaisten oikeusturva. Ratkaisuun haetaan muutosta ja oikaisua muutoksenhaulla. Itseoikaisu on sallittu vain tapauksissa, joissa tuomiossa havaitaan kirjoitus- tai laskuvirhe tai näihin verrattava selvä virhe. Tuomion harkintaan, sisältöön tai lainsoveltamiseen liittyvää virhettä ei saa oikaista, sillä julkistettu ratkaisu sitoo sekä asianosaisia että tuomioistuinta.


title: Europa Plus

text: Europa Plus on venäläinen radiokanava. Kanavan tarjontaan kuuluu venäläistä hittimusiikkia ja myös hittejä maailmalta. Kaakkois- ja Itä-Suomessa Europa Plusia voi kuunnella taajuuksilla 106,0 MHz (Viipuri) tai 100,5 MHz (Pietari) sekä 100,3 MHz (Sortavala).


title: Europa Plus

text: Europa Plus -radiokanavalla juonnettua ohjelmaa on pitkin päivää varhaisaamusta myöhäisiltaan. Radiokanavaa voi kuunnella myös internetissä kanavan omilta kotisivuilta.


title: Sandbäckin majakka

text: Sandbäckin majakka sijaitsee Uudenkaupungin edustalla Isokarin länsipuolella. Merenpohjassa seisova teräsbetonista rakennettu pohjamajakka valmistui alun perin loistoksi 1963. Loistoa korotettiin 1979, koska ympärille talvella kertyneet jäämassat estivät loiston huoltamisen. 1980-luvun alussa loisto peruskorjattiin ja sen yläosaan rakennettiin helikopteritasanne. Peruskorjauksen jälkeen merimajakaksi muuttuneen loiston valon korkeus on 12,8 metriä. Valolaitteet ovat aurinkokäyttöisiä.


title: Porvoon majakka

text: Porvoon majakka sijaitsee Porvoon edustalla St. Kölhällenin matalikon länsipuolella Sköldvikiin johtavan väylän varrella. Merenpohjassa seisova teräsbetonista rakennettu pohjamajakka valmistui 1976 ja sen valon korkeus on 10,0 metriä.


title: Rauman majakka

text: Rauman majakka sijaitsee Rauman syväväylän suulla "Outomatalan" kohdalla. Teräsrakenteinen vuonna 1981 valmistunut pohjamajakka seisoo merenpohjassa betonilla täytetyn ja pohjaan ankkuroidun kolmijalan valassa. Majakan valon korkeus on 22,4 metriä. Majakan yhteydessä on myös automaattinen säähavaintoasema.


title: Radio Vanja

text: Radio Vanja () on venäläinen radiokanava, joka perustettiin elokuussa 2007. Vanjan tarjontaan kuuluu venäläistä musiikkia laidasta laitaan. Perjantai- ja lauantai-iltoina Vanjalta kuulee venäläistä diskoa kotimaansa suurimmilta dance-artisteilta.


title: Kokkolan majakka

text: Kokkolan majakka on pohjamajakka, joka sijaitsee Kokkolaan johtavan väylän suulla, jossa se ohjaa mereltä tulevia aluksia laajojen matalikkojen ohi. Majakkatornia rakennettiin Ykspihlajan satamassa, ja se valmistui vuonna 1977. Majakan voimanlähde on aurinkoenergia, ja sen valovoima on 4400 kandelaa ja kantomatka 12,5 meripeninkulmaa.


title: Kotkan majakka

text: Kotkan majakka on majakka Suomenlahdessa Loviisan ja Kotkan välillä noin 20 kilometriä lounaaseen Pyhtään Kaunissaaresta. Majakasta alkaa Mussalon väylä Kotkan satamiin. Teräsrakenteinen vuonna 1990 valmistunut pohjamajakka seisoo merenpohjassa. Majakan valon korkeus on 22,7 metriä ja majakan päällä on helikopteritasanne.


title: Nyhamnin majakka

text: Nyhamnin majakka on käytöstä poistettu majakka Ahvenanmaalla Lemlandissa Lilla Båtskärin saarella. Majakka oli entisessä kaivostornissa ja se valmistui 1958, sen valon korkeus oli 43,0 metriä. Majakka sammutettiin 11. heinäkuuta 2007 ja samana vuonna saarella avattiin uusi tuulivoimapuisto. Majakkarakennuksena toiminut entinen kaivostorni ja muut saaren rakennukset ovat edelleen jäljellä. Se on yksi Suomen viimeisistä maa-alueista ennen avomerta. Nyhamn on näköetäisyyden päässä isommasta Lågskärin saaresta ja majakasta.


title: Nyhamnin majakka

text:
Lilla Båtskärin edusta tunnettiin jo keskiajalla merenkulkijoiden parissa noiduttuna seutuna, jossa laivan kompassi tuli hulluksi. Vaikka ongelma tunnistettiin magneettiseksi häiriöksi jo varhain, saatiin alueelle valomajakka vasta 1950-luvulla. Tuolloin 1958 Oy Vuoksenniska Ab alkoi louhia saaren kautta meren alta rautamalmia ja rakensi saareen betonisen kaivostornin. Valmiiseen torniin asennettiin 1958 vilkkuvaloa näyttävä sektorimajakka.
Kaivoksen toiminta oli koeluontoista ja se suljettiin jo 1960.


title: Miranda Bailey

text: Tri. Miranda Bailey on kuvitteellinen hahmo ABC:n draamasarjasta Greyn anatomia. Hahmoa esittää Chandra Wilson, joka voitti roolistaan "Screen Actor's Guild" -palkinnon vuonna 2007. Chandra oli roolistaan ehdolla myös Emmy-palkinnon saajaksi vuosina 2007 ja 2008.


title: Miranda Bailey

text: Miranda Bailey, joka valmistui Wellesley Collegesta, on apulaislääkäri, joka oli aikaisemmin vastuussa viidestä harjoittelijasta. Hänen kollegansa kutsuvat välillä häntä nimellä "Natsi" hänen ankaran persoonallisuutensa ja asenteensa takia. (Bailey kielsi tämän lempinimen neljännellä tuotantokaudella hoidettuaan potilasta, jolla oli hakaristi tatuoituna vatsassaan. Yhdeksännen tuotantokauden alussa Bailey kuitenkin lohduttaa Meredithiä tämän lempinimestä, kutsuen itseään "Natsiksi.") Vaikka Bailey onkin usein ankara harjoittelijoita kohtaan, hän tukee heitä rankkoina hetkinä. Bailey meni naimisiin Tucker Jonesin kanssa vuonna 1995. Baileyllä ja Tuckerilla on poika, joka on saanut toisen nimensä George O'Malleyn mukaan.


title: Miranda Bailey

text: Bailey opettaa viittä harjoittelijaa: Meredith Greytä, Izzie Stevensiä, George O'Malleytä, Alex Karevia ja Cristina Yangiä ja tulee tunnetuksi tiukoista vaatimuksistaan. Bailey tunnetaan kuitenkin myös myötätuntoisena lääkärinä; hän pysyy Cristinan rinnalla tämän raskaudesta aiheutuneiden komplikaatioiden aikana ja pitää Izzien kädestä kiinni tämän luovuttaessa luuydintä tyttärelleen. Bailey välittää potilaistaan ja on omistautunut kirurgi.


title: Miranda Bailey

text: Baileyn poika, Willian George Bailey Jones, syntyy Seattle Gracessa pommiuhan aikana Baileyn miehen ollessa leikkauksessa kolaroituaan autonsa matkalla sairaalaan. George O'Malley auttaa Baileyn synnytyksessä. Bailey kiittää tätä nimeämällä poikansa William Georgeksi.


title: Miranda Bailey

text: 2. ja 3. tuotantokautena Bailey kamppailee äitiyden ja urahaaveidensa välillä. Muut epäilevät pystyykö hän tasapainottelemaan uransa ja äitiyden kanssa. Baileyn ammatillinen usko horjuu Izzie Stevensin leikattua Denny Duquetten LVAD-johdon ja Dennyn kuoltua sydämensiirron jälkeen. Bailey uskoo, että syy oli hänen koka hän ei vahtinut harjoittelijoitaan tarpeeksi hyvin.


title: Miranda Bailey

text: Petyttyään siitä kuinka vähän hän voi auttaa potilaita kirurgina, Bailey päättää avata ilmaisklinikan Seattle Graceen. Hän kuitenkin kohtaa vaikeuksia, koska ei saanut toivomaansa tukea johtavilta lääkäreiltä. Puhuttuaan Webberin kanssa, hän saa viimein tämän suostumuksen asialle. Denny Duquettelta huomattavan rahasumman perinyt Izzie lahjoittaa rahansa klinikan perustamiseen. The Denny Duquette Memorial Clinic on ollut siitä lähtien auki ja Bailey on ollut tyytyväinen siihen, että klinikka muuttaa ihmisten elämän paremmaksi.


title: Miranda Bailey

text: Bailey kilpailee tulosta johtavaksi apulaislääkäriksi, mutta 3. kauden päätösjaksossa hän saa tietää hävinneensä Callie Torresille. Tri. Richard Webber kuitenkin sanoo Baileylle, että tästä voi tulla muutamassa vuodessa yleiskirurgian päällikkö.


title: Miranda Bailey

text: Neljännellä kaudella Bailey päättää olla Callien "numero kaksi" Callien tuntiessa epäpätevyyttä johtoasemassa olemisessa. Webber näkee Baileyn ottavan kaikki työt Callien harteilta, ja delegoivan niitä muille, ja lopulta tajuaa Baileyn tuuraavan Callieta. Webber erottaa Callien johtavan apulaislääkäriin paikalta, antaa työn Baileylle ja kertoo tehneensä virheen kun ei antanut alun perinkin hänelle.


title: Miranda Bailey

text: Baileyn avioliitto ajautuu vaikeuksiin, kun hänen miehensä Tucker ei pidä siitä Bailey on lähes koko ajan töissä. Baileyn pojan saatua vakavia vammoja 4. kauden lopussa pari riitaantuu entistä pahemmin ja päättää muuttaa erilleen. Bailey antaa myös vastuun klinikasta Izzielle kauden lopussa tajuttuaan, ettei voi hoitaa samanaikaisesti klinikkaa, muita töitä ja perhettään.


title: Miranda Bailey

text: Bailey kiinnostuu uudesta uramahdollisuudesta lastenkirurgian parissa, ja pyytää lastenkirurgian ylilääkäriltä Arizona Robbinsilta mahdollisuutta siirtyä lastenkirurgian puolelle. Arizona suostuu siirtoon, mutta johtaja Webber on aluksi vastaan, koska hän on kaavaillut Baileystä yleiskirurgian päällikköä. Webber suostuu lopulta tukemaan Baileyä, mutta Bailey päättääkin pysyä yleiskirurgian puolella, koska Tucker alkaa uhkailla avioerolla. Bailey sanoo Webberille, ettei voi olla naimisissa miehen kanssa, joka ei tue häntä hänen urahaaveissaan, ja on sen takia päättänyt erota. Bailey luopuu paikasta lastenkirurgiassa, koska hän katsoo, ettei yksinhuoltajaksi jääminen ja uuden työn aloittaminen samaan aikaan ole järkevää.


title: Miranda Bailey

text: 5. kauden loppupuolella Cristina kertoo Baileylle ja Alex Kareville, että Izziellä on ihosyöpä. Izzie joutuu rankkoihin syöpähoitoihin. Bailey tukee lääkkeiden musertamaa Izzietä ja yrittää auttaa häntä parantumaan. Kauden päätösjaksossa Izzien tila kuitenkin romahtaa, ja hänen kohtalonsa jää epäselväksi. Samana päivänä George joutuu auto-onnettomuuteen ja loukkaantuu vakavasti. Hänet viedään sairaalaan, mutta hänenkin tilansa romahtaa.


title: Miranda Bailey

text: Izzie selviää elossa, mutta George kuolee onnettomuudessa saamiinsa vammoihin. Bailey ja muut lääkärit surevat Georgen kuolemaa.


title: Miranda Bailey

text: Bailey ja Tucker ovat eronneet, ja Bailey yrittää totutella uuteen elämään yksinhuoltajana. Baileyn isä William ei hyväksy eroa, ja kritisoi tytärtään tämän valinnoista. Bailey ja William tekevät kuitenkin lopulta sovinnon.


title: Miranda Bailey

text: Sairaalassa Bailey järkyttyy, kun hänen potilaansa herää nukutuksesta kesken leikkauksen. Bailey panikoi, huutaa ja syyttää anestesiologi Ben Warrenia. Myöhemmin käy ilmi, että potilas olisi tarvinnut huomattavasti tavallista suuremman määrän nukutuslääkettä, mitä ei voitu tietää etukäteen. Bailey ei suostu pyytämään Beniltä anteeksi, mutta myöntää tälle huutaneensa, koska oli peloissaan. Baileyn potilas puolestaan kieltää Baileyä tekemästä hänelle uutta leikkausta, ja Meredith tekee leikkauksen Baileyn valvonnassa.


title: Miranda Bailey

text: Bailey tutustuu paremmin Beniin, joka pyytää häntä lopulta treffeille. Bailey kieltäytyy aluksi, mutta suostuu lopulta menemään Arizonan ja Callien rohkaistua häntä. Bailey ja Ben alkavat tapailla.


title: Miranda Bailey

text: Kauden viimeisessä jaksossa Seattle Gracen sairaalaan saapuu Lexien, Derekin ja Webberin edesmenneen potilaan leski Gary Clark. Clark syyttää kirurgeja vaimonsa kuolemasta ja päätyy ampumaan useita ihmisiä. Bailey selviää vaarasta väittämällä Clarkille olevansa sairaanhoitaja eikä kirurgi. Baileytä avustava tri Charles Percy saa kuitenkin osuman. Bailey yrittää pelastaa hänen henkensä, mutta ei pääse sairaalassa vallitsevan hätätilan takia leikkaussaliin ja Charles kuolee.


title: Sandra Morgan

text: Sandra Anne Morgan-Beavis () on australialainen entinen uimari ja olympiavoittaja. Morgan voitti Melbournen kesäolympialaisissa 1956 kultaa 4 × 100 metrin vapaauintiviestistä, vain 14 vuoden ja kuuden kuukauden ikäisenä. Morgan voitti urallaan myös yhden kullan Kansainyhteisön kisoista.


title: Sandra Morgan

text: Morgan osallistui myös Rooman kesäolympialaisiin 1960, mutta ei enää menestynyt. Hän lopetti uintiuransa joulukuussa 1960.


title: Sandra Morgan

text: Uintiuransa jälkeen Morgan on toiminut uintivalmentajana, opettajana ja puhujana. Hän meni naimisiin vuonna 1965 George Beavisin kanssa, jonka kanssa hänellä on kolme tytärtä. Morgan on 167 senttimetriä pitkä ja painoi uintiurallaan 67 kilogrammaa.


title: Kultasammal

text: Kultasammal ("Tomentypnum nitens") on aika kookas ja melko säännöllisesti sulkahaarainen lehtisammal. Se on väriltään kellan-kullanvihreä. Sen alapinnalla on ruskeaa juurtumahapsihuovastoa. Kultasammalen lehdet ovat selvästi pitkittäispoimuisia, kapean kolmiomaisia ja suoria. Se viihtyy lettojen kuivahkoilla mätäspinnoilla ja lähteiköissä.


title: Rassisammal

text: Rassisammal ("Paludella squarrosa") on keskikokoinen lehtisammal. Se on niukkahaarainen ja sen varsi on ruskean juurtumahapsihuovaston peitossa. Sen lehdet kasvavat viidessä säännöllisessä rivissä ja ovat jyrkästi taakäänteiset, jonka seurauksena se muistuttaa piipunrassia. Rassisammal on väritään kellanvihreä. Se kasvaa keski- ja runsasravinteisilla lähteisillä soilla. Se on yleinen Pohjois-Suomessa, mutta on käynyt harvinaiseksi Etelä- ja Keski-Suomessa.


title: Hajota ja hallitse

text: Hajota ja hallitse () on poliittinen periaate, jonka mukaan hallittavat on jaettava esimerkiksi etupiireittäin ryhmiin, joita sitten kiihotetaan toisiaan vastaan. Näin ei pääse syntymään yhtenäistä vaikutusvaltaista ryhmittymää, joka voisi haastaa valtaapitävät. Rooman valtakunta käytti menetelmää hallitakseen laajaa imperiumia.


title: Ken Downing

text: Kenneth Henry Downing (5. joulukuuta 1917 Chesterton, Staffordshire – 3. toukokuuta 2004 Monte Carlo) oli brittiläinen F1-kuljettaja. Hän osallistui kahteen F1-osakilpailuun kaudella 1952. Hän oli yhdeksäs Britannian GP:ssä ja keskeytti Hollannin GP:ssä. Hän osallistui myös moniin MM-sarjaan kuulumattomiin kilpailuihin voittaen vuonna 1952 Goodwoodissa järjestetyn Madgwick Cup -osakilpailun.


title: Ken Downing

text: Downingin Ann-tytär meni naimisiin Patrick McNallyn kanssa, joka toimi journalistina sekä työskenteli Bernie Ecclestonen hallinnoiman Formula 1:sten Allsport Management -yrityksen kaupallisella osastolla.


title: Fritz d’Orey

text: Frederico J C Themudo ”Fritz” d’Orey (s. 25. maaliskuuta 1938 São Paulo) on brasilialainen entinen F1-kuljettaja. Hän osallistui kolmeen F1-osakilpailuun kaudella 1959. Hän oli parhaimmillaan kymmenes Ranskan GP:ssä 1959. Kaksi muuta kilpailua hän keskeytti. Hän ajoi Scuderia Centro Sudilla ja Tec-Mecillä.


title: Novem

text: Novem on kahden pelaajan taktiikkapeli, jossa tavoitteena on kerätä enemmän pisteitä kuin vastustaja. Novemia on verrattu shakkiin pelattavuudeltaan ja pelitunnelmaltaan. Novem-lautapelejä valmistaa suomalainen Tactic Games Oy Tactic-tuotemerkin alla.


title: Novem

text: Pelilaudalla on numerolaattoja kolmessa pysty- ja vaakarivissä; toinen pelaajista pelaa pystyriveillä ja toinen vaakariveillä. Molemmat valitsevat yhden rivin – toistensa valinnasta tietämättä – ja lopuksi hyökkäävä pelaaja ottaa itselleen laatan siitä ruudusta, jossa valittu pysty- ja vaakarivi leikkaavat. Nyt hyökkäysvuoro siirtyy toiselle pelaajalle, ja niin edelleen. Kun peli on päättynyt, se kumman laatoissa on korkeampi yhteissumma, kerää suuremman pistesaaliin ja voittaa.


title: Valkonaamapöllönen

text: Valkonaamapöllönen ("Ptilopsis leucotis", syn. "Otus leucotis") on naamapöllösten sukuun kuuluva lintu. Sen levinneisyys kattaa Saharan ja Päiväntasaajan väliin jäävän Afrikan. Laji katsottiin aikaisemmin kuuluvaksi samaan "Otus leucotis" -lajiin kirjonaamapöllösen ("P. granti") kanssa, mutta molekyylibiologisten tutkimusten perusteella sen katsotaan nykyään muodostavan oman lajinsa.


title: Raimo Piirainen

text: Raimo Olavi Piirainen (s. 22. joulukuuta 1952 Kajaani) on suomalainen SDP:n poliitikko ja entinen kansanedustaja. Hän nousi kansanedustajaksi varasijalta, kun Liisa Jaakonsaari valittiin Euroopan parlamenttiin vuoden 2009 europarlamenttivaaleissa. Piirainen on ollut Kajaanin kaupunginvaltuuston jäsen vuodesta 1993 ja Kainuun maakuntavaltuuston jäsen vuodesta 2001.


title: Raimo Piirainen

text: Vuoden 2011 eduskuntavaaleissa Piirainen valittiin kansanedustajaksi yhteensä 4 187 äänellä. Vuoden 2015 eduskuntavaaleissa SDP menetti toisen paikkansa Oulun vaalipiirissä ja Piirainen jäi varasijalle. Hän oli liikenne- ja viestintävaliokunnan sekä ympäristövaliokunnan jäsen.


title: Raimo Piirainen

text: Piirainen työskenteli veturinkuljettajana vuosina 1978–2007, minkä jälkeen hän jäi eläkkeelle. Hän toimi pääluottamusmiehenä Veturimiesten liitossa vuosina 2001–2003.


title: Väinö Petrelius

text: Väinö Armas Petrelius () oli suomalainen hilfsgruppenführer Saksan armeijassa. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkojen komentajana Länsi-Uudellamaalla ja joutui lopulta punaisten teloittamaksi Helsingissä.


title: Väinö Petrelius

text: Petreliuksen vanhemmat olivat arkkitehti Albert Petrelius ja Agnes Maria Rönnqvist. Hän kävi kuusi luokkaa Helsingin suomalaista lyseota.


title: Väinö Petrelius

text: Petrelius liittyi vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 15. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 8. joulukuuta 1916 alkaen pataljoonan täydennysjoukkoon ja komennettiin räjäytyskursseille Berliiniin ja Kieliin. Kurssien jälkeen hänet komennettiin keväällä vuonna 1917 suorittamaan erikoistehtäviä Ruotsiin ja Suomeen. Tällä matkallaan hänet pidätettiin Ruotsin ja Suomen rajalla. Myöhemmin hän oleskeli Ruotsissa viranomaisten sikäläisten valvonnassa Luulajassa ja Upsalassa. Hänen vapauduttua hän jatkoi valmisteluja alkuperäisen tehtävänsä suorittamiseksi.


title: Väinö Petrelius

text:
Marraskuussa hänet komennettiin Ruotsista Suomeen, missä hänen tuli osallistua suojeluskuntajoukkojen kouluttamiseen. Suomeen (Turkuun) hän saapui purjeveneellä Ahvenanmaan kautta 8. joulukuuta 1917 yhdessä jääkäri Paavo Talvelan ja gruppenführer Paul Walleniuksen kanssa. Turusta hänet määrättiin 28. joulukuuta 1917 opettajaksi Vimpelin sotakouluun. Sotakoulussa hän toimi opettajana Pokelan komppaniassa.
Petrelius matkusti kurssien päätyttyä 18. tammikuuta 1918 Helsinkiin, jossa hänen tehtävänään oli kouluttaa paikallisia suojeluskuntajoukkoja. Sisällissodan taistelutoimien alettua Helsingin suojeluskunnat päättivät olla ryhtymättä aseelliseen toimintaan punakaarteja vastaa. Tästä huolimatta Petrelius kokosi sata miehisen joukon Kulosaareen, josta hän läksi 27. tammikuuta 1918 aamulla joukkoineen kohti Sipoota, jossa hänen joukkoihinsa yhtyi Sipoon paikalliset suojeluskuntajoukot. Näin muodostetun niin sanotun Vihreän pataljoonan komentajana hän johdatti joukkonsa hyökkäykseen Keravan taistelussa.


title: Väinö Petrelius

text: Huonosti suunniteltu Keravan valtausyritys jäi häneltä kumminkin haaveeksi ja muistona taistelusta hän sai myös haavoja. Epäonnistuneen Keravan valtauksen jälkeen Petrelius vetäytyi takaisin Sipooseen, missä hän järjesti joukkonsa paikkakunnan puolustukseen. Sipoosta Petrelius johdatti joukkonsa edelleen taisteluihin Martinkylään ja Nikkilään, jonka jälkeen hän suuntasi joukkoineen edelleen Porvooseen, josta hän jatkoi edelleen Pellingin saaristoon. Pellingin taisteluissa Petrelius toimi taisteluiden johtajana. Pellingistä hän kumminkin joutui huonon sotamenestyksen päätteeksi murtautumaan punaisten linjojen läpi, jonka jälkeen hän hajotti joukkonsa.


title: Väinö Petrelius

text: Murtautumisen jälkeen hän jatkoi 12. helmikuuta 1918 matkaansa muutamien Vihreän pataljoonan esikunnan jäsenten kanssa Helsinkiin, missä hän järjesteli apujoukkoja hajaantuneille joukoillensa. Näissä puuhissa hän joutui kumminkin punaisten vangiksi ja hänet ammuttiin 13. helmikuuta 1918 yhdessä kolmen seuralaisensa kanssa. (Tosin virkatodistuksen mukaan hänen kuolinajakseen on merkitty 20. helmikuuta 1918) Hänet haudattiin Helsingin uudelle hautausmaalle.


title: Tappajan ote

text: Tappajan ote on Chuck Norrisin tähdittämä toiminta- ja jännityselokuva vuodelta 1988.


title: Tappajan ote

text: Murhaetsivä Danny O'Brien jahtaa mielisairasta sarjamurhaajaa Simon Moonia ja saa hänet onnenkaupalla kiinni. Kolme vuotta myöhemmin hänen onnistuu paeta vankimielisairaalasta ja Danny aikoo saada hänet – tällä kertaa ilman onnea.


title: Tappajan ote

text: "Video-oppaassa" vuodelta 1994 Kari Salminen pitää elokuvaa kohtuullisen kiinnostavana poliisi- ja kauhuelokuvan risteytyksenä ja antaa sille kaksi tähteä viidestä, mikä vastaa sanallista arviota ”keskinkertainen”.


title: Salomo (nimi)

text: Salomo on heprealaisperäinen miehen etunimi, joka esiintyy myös muodossa Salomon. Nimi johtuu heprean rauhaa tarkoittavasta sanasta, ja sen on tehnyt tunnetuksi muinaisen Israelin kuningas Salomo (Salomon), Daavidin poika ja seuraaja, jonka hallituskaudesta kerrotaan Raamatun ensimmäisessä Kuningasten kirjassa.


title: Salomo (nimi)

text: Suomessa Salomon ja Salomonin nimipäivä on 8. kesäkuuta. Vuoden 2009 loppuun mennessä nimi Salomo oli annettu 1092 henkilölle.


title: Salomon

text: Salomon on heprealaisperäinen miehen etunimi, joka esiintyy myös muodossa Salomo. Nimi johtuu heprean rauhaa tarkoittavasta sanasta, ja sen on tehnyt tunnetuksi muinaisen Israelin kuningas Salomo (Salomon), Daavidin poika ja seuraaja, jonka hallituskaudesta kerrotaan Raamatun ensimmäisessä Kuningasten kirjassa.


title: Salomon

text: Suomessa Salomon ja Salomonin nimipäivä on 8. kesäkuuta. Vuoden 2009 loppuun mennessä nimi Salomon oli annettu 2731 henkilölle.


title: Kalle-Kustaa Korkki

text: Kalle-Kustaa Korkki on kirjailija Aarne Haapakosken luoma kuvitteellinen seikkailusankari. Korkin ensiesiintyminen tapahtui yhdessä Pekka Lipposen kanssa tammikuussa 1945 Yleisradiossa alkaneessa moniosaisessa jännityskuunnelmassa "Kalle-Kustaa Korkin seikkailut". Radiokuunnelmasta tuli suosittu, samoin molemmista sen päähenkilöistä. Kumpikin sankareista sai myös oman nimikkolehden. Korkin seikkailuista kertovia kirjoja ilmestyi vuodesta 1945 eteenpäin eri kustantajien julkaisemina. Pekka Lipponen aloitti seikkailunsa omassa nimikkokirjassaan 1957.


title: Kalle-Kustaa Korkki

text: Vuonna 1959 Haapakoski hankki avustajakseen nuoren Seppo Tuiskun, joka omaksui nopeasti esikuvansa kirjoitustyylin ja ryhtyi Korkin ja Lipposen seikkailujen toiseksi "muistiinmerkitsijäksi". Haapakosken kuoltua Malagassa vuonna 1961 Tuisku vastasi yksinään Korkin ja Lipposen seikkailujen kirjoitustyöstä.


title: Kalle-Kustaa Korkki

text: Korkin viimeinen seikkailu "Gangsterivaltio" ilmestyi vuonna 1964. Seuraavan vuoden ajaksi hän siirtyi Lipposen kanssa seikkailemaan yhteiseen nimikkolehteen "Pekka Lipponen & Kalle-Kustaa Korkki". Tuolloin nykyaikaisemmat sankarit, kuten Jerry Cotton ja James Bond, olivat nousseet suosiossa ohi suomalaisten sankarimatkailijoiden ja heidän seikkailunsa päättyivät vuoteen 1965.


title: Kalle-Kustaa Korkki

text: Yleisradion 25-vuotishistoriikin kirjoittajan Vilho Suomen mukaan Kalle-Kustaa Korkki -sarjan synty oli alkujaan ohjelmapäällikkö Ilmari Heikinheimon idea. Vuoden 1945 alussa Heikinheimo ehdotti, eikö radioon voitaisi saada vastaavaa kuin sanomalehtien sarjakuvat. Yleisradion pääjohtajaksi keväällä 1945 tullut Hella Wuolijoki ja uusi ohjelmapäällikkö Jussi Koskiluoma eivät erityisemmin pitäneet Kalle-Kustaa Korkista ja ensimmäinen Korkki-sarja olisi ilmeisesti jäänyt myös viimeiseksi ilman radion ajanvieteosaston uuden päällikön Antero Alpolan sitkeyttä. Wilho Ilmarin valinta Kalle-Kustaa Korkin rooliin oli Alpolan mukaan puhdas sattuma, sillä sarjan alkaessa ohjaaja oli toivonut siihen Joel Rinnettä, mutta tällä ei ollut aikaa eikä ehkä haluakaan. Tällöin oli turvauduttava ensimmäiseen käsiin saatuun näyttelijään, joka sattui olemaan Ilmari. Ohjaaja Jorma Nortimolle Kalle-Kustaa Korkki oli niin tärkeä, että vielä siirryttyään teatterinjohtajaksi Turkuun hän halusi aina ehdottomasti saapua Helsinkiin tekemään Korkki-kuunnelmia. Päiväpätkien tavaramerkiksi tuli Jalmari Rinteen jokaisen jakson lopussa persoonallisella äänellään lausuma "Jatkuu huomenna".


title: Kalle-Kustaa Korkki

text: Kalle-Kustaa Korkin nimen syntyhistoria johtaa 1940-luvun Helsinkiin ravintola Savoyhin, jonne kirjailija Haapakoski seurueineen oli saapunut illanviettoon. Keskustelu siirtyi ajankohtaiseen asiaan: mikä nimeksi Pekka Lipposen seikkailutoverille? Muuan seurueen jäsenistä ehdotti etunimeksi Kalle-Kustaata oman poikansa mukaan. Ehdotus hyväksyttiin. Hetkeä myöhemmin joku salissa avasi samppanjapullon. Pullon suusta voimakkaasti poksahtanut korkki lensi kaaressa Haapakosken seurueen pöytään. Tämän yhteensattuman kautta Kalle-Kustaan sukunimeksi päätettiin antaa Korkki.


title: Kalle-Kustaa Korkki

text: Haapakosken luomat Korkki ja Lipponen sattuivat tulemaan yleisön tietoisuuteen parhaana mahdollisena ajankohtana, sillä sodan jälkeen tarvittiin kansakunnalle itsetunnon kohottajiksi uusia sankarityyppejä, joihin ihmiset voisivat samaistua ja joiden uroteoista voitaisiin olla ylpeitä.


title: Kalle-Kustaa Korkki

text: Toistensa lähes täydelliset vastakohdat Kalle-Kustaa Korkki ja Pekka Lipponen täyttivät tämän tarpeen. He liikkuivat maailmalla kuin kotonaan ja veivät tietoa kotimaastaan hyvinkin eksoottisiin maapallon eri sopukoihin. Pekan ollessa äänekäs ja naisiin menevä savolainen, joka joutui jatkuviin kommelluksiin, oli Korkki hyvin käyttäytyvä herrasmiesseikkailija, jonka tehtäväksi jäi pelastaa Pekka milloin mistäkin pinteestä. Toistensa vastapainona pari toimi erinomaisesti. Vaikka kuva heitä ympäröivästä maailmasta ei vastannut todellisuutta, koettiin se viihdyttäväksi.


title: Kalle-Kustaa Korkki

text: Vuosien varrella kumppanukset muuttuivat, ja kun kumpikin seikkaili omissa sarjakirjoissaan, väheni myös heidän yhteinen aikansa. Öljymiehen töittensä ohella Korkki auttoi YK:ta maailmanlaajuisissa ongelmissa ja selvitteli joskus rikoksia, joilla ei ollut mitään tekemistä öljyn kanssa. Lontoon Scotland Yard arvosti hänen terävää päättelykykyään ja älykkyyttään. Teknologian viimeisimmät saavutukset olivat Korkille tuttuja ja hänen tekniikkaa koskeva osaamisensa olikin kehittynyt korkealle tasolle.


title: Kalle-Kustaa Korkki

text: Kalle-Kustaa Korkki on syntynyt 3. maaliskuuta vuonna 1919, mikä käy ilmi seikkailusta "Peli elämästä ja kuolemasta", jossa Korkki pelaa hengestään ruletissa. Koulutukseltaan Korkki on diplomi-insinööri. Buran öljykaupunkiin Uuteen-Guineaan sijoittuva tarina "Mustan kullan joki" kertoo, kuinka hänestä tuli Kansainvälisen Öljy-yhtiön palkkalainen, joka aikanaan kohosi päätarkastajaksi. Tässä tarinassa mainitaan ainoan kerran hänen teknisen alan korkeakouluopintonsa.


title: Kalle-Kustaa Korkki

text: Korkki kuvattiin pitkäksi, leveäharteiseksi ja komeaksi. Naiset viihtyivät hänen ympärillään, mutta yleensä he vaihtuivat aina tarinan myötä. Varsinaisia heikkouksia ei Korkilla ollut itämaista taidetta lukuun ottamatta. Suomessa Korkki vieraili harvoin. Hän asui Yhdysvalloissa, jossa hänen työnantajansa Kansainvälisen Öljy-yhtiön päämaja sijaitsi. Korkin matkat suuntautuivat ympäri maailmaa, lähinnä öljyesiintymien perässä. Hän liikkui pääasiassa yksin tai Pekka Lipposen kanssa. Vaikka Korkki oli täysin kaupunkilaistunut olivat hänen juurensa todennäköisesti maaseudulla. Tähän viittaa Lipposen heitto: "Korkki on laatuisa mies vaikka onkin kotoisin Kangasniemeltä.


title: Kalle-Kustaa Korkki

text: Korkin seikkailuissa ja muissa rikostarinoissaan kirjailija Haapakoski käytti hyväkseen runsasta tietouttaan rikollisuudesta, sillä hän oli hankkinut laajan kirjaston kriminologiaa ja perehtynyt eri maiden rikosmuseoihin. Kansainvälisen Öljy-yhtiön päätarkastajana maailmalla matkustellessaan Korkki joutui öljygangsterien lisäksi tekemisiin myös muiden alojen rikollisten kanssa. Vaikeissakaan tilanteissa hän ei menettänyt malttiaan, vaan selviytyi neuvokkuutensa ja kylmäpäisyytensä avulla. Näillä matkoilla Korkki hankki itselleen paljon vihamiehiä, joista monet lupasivat palata kostamaan. Lähes aina vastustajat kuitenkin vaihtuivat seuraavassa seikkailussa. Yksi harvoja uuden tilaisuuden saaneita oli uhkapeligangsteri Erigo Mandell, jonka Korkki nujersi tarinassa "Viesti Sargassomereltä." Vankilasta vapautunut Mandell otti Korkin vangikseen myöhemmin, mutta kuoli poliisien luoteihin Lontoossa tarinassa "Peli elämästä ja kuolemasta".


title: Kalle-Kustaa Korkki

text: Eräs Korkin pitkäaikaisista päävastustajista oli "Punainen Salamanteri" eli kansainvälinen naisrikollinen mrs Jeannella Ramiro-Ourstbourgh. Hän ja Korkki törmäsivät ensi kerran nimikkotarinassa sarjan alkupuolella, jolloin kamppailun kohteeksi nousivat Kaukoidässä olevan Porto Rondan öljysataman osakkeet ja Kansainvälisen Öljy-yhtiön pääjohtaja James Trussin pojan henki. Myöhemmin Korkki kohtasi Punaisen Salamanterin uudelleen tarinassa "Atomisalaisuus Kanarian saarilla". Tämän tapaamisen jälkeen rouva Ramino-Ourstburg häälyy monien öljykentistä käytyjen kamppailujen taustalla, mutta ei osallistu itse tapahtumiin. Muista korkin naisvastustajista voidaan mainita Pariisissa vaikuttanut itämainen tanssijatar Sheid Aloaz, joka tunnettiin nimellä "Kultainen Ristilukki". Nainen piti Korkkia vallassaan vahvan itämaisen huumeen avulla.


title: Kalle-Kustaa Korkki

text: Jossain vaiheessa Korkki jäi eläkkeelle, mutta silti hän toimi ensi sijassa Kansainvälisen Öljy-yhtiön edun mukaan. Eläkepäivät alkoivat yllättäen jo toisessa seikkailussa "Hopeinen pistoolinluoti": tässä seikkailussa Korkki sai ohimoilleen ensimmäiset harmaat hiuksensa haavoituttuaan vakavasti piilukkopistoolin hopealuodista. Myöhemmät seikkailut sijoittuivat kuitenkin Korkin aktiiviseen työaikaan, joten tarinat eivät ilmestyneet välttämättä aikajärjestyksessä.


title: Kalle-Kustaa Korkki

text: Vaikka Haapakosken ja Tuiskun kynänjälki erosikin toisistaan, eroa oli aluksi vaikea havaita. Tuisku kykeni omaksumaan edeltäjänsä tyylin, ja asiaa helpotti se, että lukijat eivät tienneet kirjailijan vaihtumisesta. Kaiken lisäksi Tuisku oli ollut mukana jo Korkki-sarjan alkutaipaleelta lähtien, sillä hän kirjoitti sekä kuudentena ilmestyneen kertomuksen "kuollut mies pelaa pokeria" ja heti perään seuraavan seikkailun "Öljygangsterin rippi".


title: Kalle-Kustaa Korkki

text: Vuosien myötä Seppo Tuisku muokkasi alkuperäistä Haapakosken luomaa Korkkia hieman uuteen uskoon, mutta teki muutokset siksi pienin vedoin, etteivät lukijat juuri kiinnittäneet siihen huomiota. Kirjan "Sormi liipasimella" (12/61) tarina on kirjoitettu minä-muotoon niin, että Korkki itse toimii kertojana. Tyyli oli tuttu samana vuonna ilmestymään alkaneista Jerry Cottonin seikkailuista. Outsider palasi kuitenkin takaisin vanhaan tyyliin, ja seuraavat seikkailut edustivat perinteistä klassista kerrontatyyliä, kunnes numero 52 "Mustan kullan joki" palasi uudelleen minä-muotoon. Kun Korkki jäi uudelleen eläkkeelle kertomuksessa "Vainajan alibi", kerrontatyyli muuttui lopullisesti niin, että hän toimi itse kertojana. Samalla myös itse Korkki muuttui ja hänen iästään pudotettiin kuusi vuotta.


title: Kalle-Kustaa Korkki

text: Hahmojen pohjalta tehtiin myös elokuva.


title: Kalle-Kustaa Korkki

text: Epävirallinen televisioelokuva.


title: Kalle-Kustaa Korkki

text:
Kalle-Kustaa Korkin seikkailuja (eri kustantajia)Pekka Lipponen & Kalle-Kustaa Korkki
1965


title: Elliott Sober

text: Elliott Sober yhdysvaltalainen filosofi, joka toimii Hans Reichenbach -oppituolin professorina ja William F. Vilas -oppituolin tutkijaprofessorina Wisconsin-Madisonin yliopiston filosofian laitoksella. Sober tunnetaan töistään biologian filosofian ja yleisen tieteenfilosofian aloilla.


title: Elliott Sober

text: Sober väitteli filosofian tohtoriksi Harvardin yliopistosta Hilary Putnamin oppilaana. Sober opetti vuoden ajan Stanfordin yliopistossa, ja hän on ollut toistuvasti vierailevana professorina London School of Economicsissa. Soberin työt ovat saaneet Putnamin lisäksi vaikutteita biologi Richard Lewontinilta, ja hän on työskennellyt yhdessä biologi David Sloan Wilsonin kanssa.


title: Elliott Sober

text: Eräs Soberin tutkimusalueita on ollut tieteellisten teorioiden välillä valitseminen ja tähän liittyen yksinkertaisuuden tai säästäväisyyden ajatus (vrt. Occamin partaveitsi). Biologian filosofiassa Sober on ollut voimakas älykkään suunnittelun ajatuksen vastustaja. Filosofian lisäksi Sober on kirjoittanut myös sosiaalipsykologiasta.


title: Live

text: Live voi tarkoittaa seuraavia asioita:


title: František Kaberle

text:
František Kaberle (s. 8. marraskuuta 1973 Kladno, Tšekkoslovakia) on tšekkiläinen pelaajauransa lopettanut jääkiekkoilija, joka pelasi puolustajana. Hän voitti urallaan Stanley Cupin ja viisi maailmanmestaruutta.
Kaberle pelasi ensimmäiset aikuisten pelinsä kaudella 1991–1992 kotikaupunkinsa joukkueessa, HC Kladnossa. Hän pelasi vuodet 1995–1999 Ruotsissa, Elitserien-joukkue MoDossa. Kaberle voitti MoDossa hopeaa vuonna 1999 ja hänet valittiin kauden herrasmiespelaajaksi. Kesällä 1999 Los Angeles Kings varasi Kaberlen kolmannella kierroksella. Kaberle siirtyi heti seuraavaksi kaudeksi Kingsin organisaation, mutta hänet kaupattiin loppukaudesta Atlanta Thrashersiin, jossa hän pelasi kevääseen 2004 saakka.


title: František Kaberle

text: Kaberle pelasi NHL:ssä kaikkiaan 523 runkosarjaottelua, joissa teki tehot 29+164=193. Pudotuspelejä kertyi 32 joissa syntyi tehot 4+10=14. Hän palasi elokuussa kotikaupunkiinsa Kladnoon edustamaan kasvattajaseuraansa HC Kladnoa. Kaudella 2010–2011 Kaberle pelasi HC Pardubicessa ja seuraavaksi kaudeksi hän siirtyi HC Plzeňiin, jossa päätti uransa 2012.


title: František Kaberle

text: Kaberlen isä František Kaberle Sr. on entinen maajoukkuetason jääkiekkoilija. Kaberlen veli Tomáš Kaberle on pitkän uran NHL:ssä tehnyt puolustaja. František voitti Tšekkoslovakian maajoukkueessa alle 20-vuotiaiden MM-pronssia vuonna 1993 ja alle 18-vuotiaiden EM-kultaa vuonna 1991.


title: Medaljonki

text: Medaljonki on pyöreä tai soikea koteloriipus, jossa pidetään pientä valokuvaa tai muuta muistoesinettä.


title: Medaljonki

text: Medaljongiksi kutsutaan myös muita pyöreitä tai soikeita koristeaiheita, kuten tietynlaista tapettikuviota, pyöreää tai soikeaa maalausta tai kohokuvaa sekä huonekalumuotoilussa tuolin selkänojan pyöristettyä tai soikion muotoista puukehystä muun muassa Hepplewhite-tyylissä ja ruusumedaljonkiempireksi kutsutussa tyylissä.


title: Medaljonki

text: Ruoanlaitossa medaljonki on lihasta tai kalasta leikattu ja muotoiltu soikea pihvi tai muu annospala, esim. "lohimedaljonki", "vasikanmedaljonki".


title: Dale Derkatch

text: Dale Derkatch (s. 17. lokakuuta 1964 Preeceville, Saskatchewan, Kanada) on kanadalainen entinen jääkiekkohyökkääjä ja nykyinen valmentaja. Hän pelasi koko ammattilaisuransa Euroopassa, Italian, Suomen, Saksan ja Sveitsin sarjoissa. Pelaajauransa jälkeen Derkatch on valmentamisen lisäksi toiminut myös kykyjenetsijänä.


title: Dale Derkatch

text: Derkatch syntyi Saskatchewanin Preecevillessä, mutta perhe muutti Winnipegiin, Manitobaan Dalen ollessa yksivuotias. Hän aloitti juniorikiekkoilun Winnipegissä ja siirtyi B-juniori-ikäisenä opiskelemaan Athol Murray College of Notre Dame -sisäoppilaitokseen Wilcoxiin ja pelasi koulun maineikkaassa joukkueessa. Valmistuttuaan koulusta Derkatch jatkoi jääkiekkouraansa WHL-junioriliigan Regina Patsissa.


title: Dale Derkatch

text: Patsissa Derkatch pelasi vähän yli kolme kautta erinomaisin tuloksin: 204 ottelussa hän teki 222 maalia ja antoi 269 syöttöä eli teki yhteensä 491 pistettä. Tämä on yhä (vuoden 2007 tietojen mukaan) seuran ennätys. Hänet valittiin liigan vuoden tulokkaaksi vuonna 1982. Hän pelasi myös kahdesti nuorten MM-turnauksessa, Kanada voitti pronssia vuonna 1983.


title: Dale Derkatch

text: Edmonton Oilers varasi Derkatchin NHL:ään vuonna , seitsemännellä kierroksella numerolla 140. Varausnumeroa voidaan pitää heikkona hänen juniorisaavutuksiinsa nähden, mutta se oli odotettavissa, sillä Derkatch oli vain 165 cm pitkä ja painoi 66 kg. Kolmannen Reginan-kauden jälkeen Oilers tarjosi Derkatchille sopimusta, mutta tämä oli harjoitellut suuren osan kevättä ja kesää Kanadan olympiajoukkueen mukana,eikä päässyt Oilersin harjoitusleirille.


title: Dale Derkatch

text: Seuraavalle kaudelle Derkatch päätti siirtyä Eurooppaan ja pelasi Italian liigassa Bolzanon joukkueessa. Kauden lopuksi hän palasi vielä Reginaan ja pelasi Patsissa neljä ottelua lisää. Seuraavallakin kaudella hän jatkoi Serie A:ssa, tällä kertaa A&O Asiagossa. Italiassa Derkatch jatkoi näyttävien pistelukemien sarjaansa ja teki 73 ottelussa tehot 111+156=267.


title: Dale Derkatch

text: Italiasta Derkatch siirtyi SM-liigaan ja pelasi kolme kautta Tampereen Ilveksessä. Taso Suomessa oli kovempi kuin Italian liigassa, mutta Ilveksessäkin Derkatch oli tähti.


title: Dale Derkatch

text: Suomen-vuosien jälkeen Edmonton Oilers tarjosi Derkatchille jälleen NHL-sopimusta. Sopimus oli kuitenkin kaksisuuntainen eli Derkatchin palkka olisi pienentynyt merkittävästi, mikäli hänet olisi Oilersin sijasta määrätty pelaamaan farmijoukkueessa. Derkatch ei suostunut tähän, vaan jatkoi Euroopassa, Saksan 1. Bundesligan Hedos Münchenissä.


title: Dale Derkatch

text: Pelattuaan vuoden Münchenissä Derkatch pelasi kaksi kautta Star Bulls Rosenheimin joukkueessa ja siirtyi sitten vuodeksi Sveitsin liigaan Zürich Lionsiin. Sieltä hän palasi Saksaan ja pelasi vielä kuusi kautta, Münchenin lisäksi Düsseldorfissa, Kaufbeurerissa ja Garmisch-Partenkirchenin SC Riesserseessä.


title: Dale Derkatch

text: Peliuransa päätettyään Derkatch palkattiin vuonna 1999 Washington Capitalsin Länsi-Kanadasta vastaavaksi kykyjenetsijäksi. Tässä toimessa hän jatkoi vuoteen 2004, jolloin hän ryhtyi vanhan koulunsa Athol Murray Collegen jääkiekkotoiminnan johtajaksi. Derkatch myös valmensi B-juniorijoukkuetta, jossa hän oli itse aikanaan pelannut. Derkatch on perustellut uranvaihtoa perhesyillä: kykyjenetsijän työssä joutuu hänen mukaansa matkustamaan liikaa.


title: Dale Derkatch

text: Derkatchin WHL-joukkue Regina Pats jäädytti hänen pelinumeronsa 16 vuonna 1999.


title: Dale Derkatch

text: Kesällä 2008 Derkatch siirtyi valmentamaan Regina Patsia. Hän solmi kolmivuotisen sopimuksen, jonka seura kuitenkin irtisanoi jo ensimmäisen kauden jälkeen toukokuussa 2009 joukkueen menestyttyä heikosti ja jäätyä pudotuspelien ulkopuolelle.


title: Dale Derkatch

text: Derkatchin perheeseen kuuluvat vaimo Maria, jonka hän tapasi toimiessaan Capitalsin kykyjenetsijänä – tämä työskenteli tuolloin myös Capitalsin organisaatiossa – sekä kolme lasta: Madison (Dalen tytär aiemmasta avioliitosta), Dale jr. ja Dayce.


title: Zombi (videopeli)

text: Zombi on Ubisoftin vuonna 1986 julkaisema toimintaseikkailupeli, jossa zombit ovat heränneet viruksen aiheuttamina eloon. Kourallinen eloonjääneitä yrittää tuhota viruksen.


title: Neil Harris

text: Neil Harris (s. 12. heinäkuuta 1977 Orsett, Essex, Englanti, Britannia) on englantilainen jalkapalloilija, joka edustaa Englannin mestaruussarjassa pelaavaa Millwallia. Hän on pelipaikaltaan hyökkääjä.


title: Neil Harris

text: Tammikuussa 2009 Harris ohitti Teddy Sheringhamin Millwallin kaikkien aikojen tehokkaimpana maalintekijänä 112:ta osumallaan.


title: Heikki Hiekkala

text: Heikki ”Hessu” Hiekkala (1952–1986) oli suomalainen kosketinsoittaja. Hän aloitti 1960-luvun lopulla Ferris-yhtyeessä, mutta yhtye hajosi Hiekkalan ja Dave Lindholmin musikaalisten erimielisyyksien takia, koska he eivät pitäneet toistensa sävellyksistä. Seuraavaksi oli vuorossa Orfeus, jossa olivat mukana myös Janne Ödner, Klaus Stolt ja Zape Leppänen. Orfeuksen hajottua 1974 Hiekkala siirtyi Pen Leehen, jonka jälkeen oli vielä vuorossa Kalevala, Kojon yhtye, Helsingfors Cafe Duo (yhdessä Calle Lindholmin kanssa) sekä Remu Aaltosen yhtye Remu & All-Stars. Edellisten lisäksi Hiekkala teki myös paljon studiokeikkoja. Lisäksi hän soitti sähköpianoa Madame Georgen albumilla "What’s Happening?!!".


title: Heikki Hiekkala

text: Lido Salonen kertoo Hiekkalan kuolemasta elämäkerrassaan "Elämä jota en olisi halunnut elää" (2001).


title: Full Auto

text: Full Auto on Segan tuottama ajopeli Xbox 360:lle. Peli julkaistiin vuonna 2006. Pelissä ajetaan kilpaa autoilla ja ammutaan toisia autoja autoon kiinnitetyillä aseilla. Pelille on tehty myös jatko-osa, "".


title: Pietari Jääskeläinen

text: Pietari Osmo Jääskeläinen (s. 20. kesäkuuta 1947 Hankasalmi) on vantaalainen perussuomalainen poliitikko. Hän on toiminut kansanedustajana vuosina 2009–2015 ja on Vantaan kaupunginvaltuutettu.


title: Pietari Jääskeläinen

text: Jääskeläinen oli Vihreiden ehdokkaana muun muassa europarlamenttivaaleissa 1999, jolloin hän sai 600 ääntä mutta ei noussut parlamenttiin.


title: Pietari Jääskeläinen

text: Jääskeläinen sai Perussuomalaisten ehdokkaana vuoden 2007 eduskuntavaaleissa 796 ääntä. Hän nousi eduskuntaan varasijalta Timo Soinin siirryttyä Euroopan parlamenttiin heinäkuussa 2009. Eduskuntavaaleissa 2011 Jääskeläinen uusi kansanedustajan paikkansa. Vaalikaudella 2011-2015 hän oli Eduskunnan Suuren valiokunnan jäsen ja toimi Perussuomalaisten valiokuntavastaavana EU-asioissa. Eduskuntavaaleissa 2015 hän jäi valitsematta uudelleen.


title: Pietari Jääskeläinen

text: Kunnallisvaaleissa 2008 Jääskeläinen oli 976 äänellään Perussuomalaisten ääniharava Vantaalla.


title: Pietari Jääskeläinen

text: Jääskeläinen on koulutukseltaan valtiotieteiden maisteri. Hän on työskennellyt runsaan kymmenen vuoden ajan valtionhallinnon tehtävissä muun muassa sisäministeriössä.


title: Pietari Jääskeläinen

text: Jääskeläinen on kolmen lapsen isä ja hän asuu Vantaalla. Jääskeläisen vanhemmat ovat teologian tohtori, kirkkoherra Juhani Jääskeläinen ja talousopettaja, ruustinna Linnea Jääskeläinen (o.s. Kalke).


title: Mynnilän arboretum

text: Mynnilän arboretum on Sysmässä sijaitseva 120 ha laaja puulajipuisto, arboretum, jossa on erityisille lajeille varattu 20 ha:n alue. Alueelta löytyy kaikkiaan 800 eri kasvilajia. Kulku puuvartisten kasvien osuudella on vapaata Mynnilässä ja Hörhässä.


title: Mimmi Sandén

text: Mimmi Sandén (s. 25. joulukuuta 1995 Tukholma, Ruotsi) on ruotsalainen laulaja. Hänellä on kaksi isosiskoa, jotka ovat laulajat Molly Sandén ja Frida Sandén. Sandén edusti Ruotsia vuoden 2009 Lasten Eurovision laulukilpailussa kappaleella ”Du”, joka sijoittui kuudenneksi 68 pisteellä. Kaksi ja puoli vuotta aiemmin, keväällä 2007, hän sijoittui toiseksi TV4:n "Talang"-kykyjenetsintäohjelmassa (Ruotsin versio "Got Talent" -ohjelmaformaatista). Samana vuonna hän alkoi esiintyä saman kanavan "Mimmi & Mojje" -lastenohjelmasarjassa yhdessä Morgan ”Mojje” Johanssonin kanssa.


title: Molly Sandén

text: Molly My Marianne Sandén (s. 3. heinäkuuta 1992 Tukholma) on ruotsalainen laulaja. Hänellä on kaksi pikkusiskoa, laulajat Frida Sandén ja Mimmi Sandén. Sandén edusti Ruotsia vuoden 2006 Lasten Eurovision laulukilpailussa kappaleella ”Det finaste någon kan få”, joka sijoittui kilpailun kolmanneksi pistemäärällä 116.


title: Molly Sandén

text: Sandénin esikoisalbumi, popmusiikista koostuva "Samma himmel" julkaistiin vuonna 2009. Albumi nousi korkeimmillaan Sverigetopplistanin, Ruotsin albumilistan, sijalle 16. Aiemmin samana vuonna julkaistu singlekappale ”Så vill stjärnorna”, jolla hän osallistui Melodifestivaleniin, sijoittui singlelistalla korkeimmillaan sijalle 11.


title: Molly Sandén

text: Sandén osallistui vuonna 2010 TV4:n "Let's Dance" -tanssiohjelmaan, parinaan Jonathan Näslund. Hän ja Näslund sijoittuivat kilpailussa neljänneksi.


title: Molly Sandén

text: Sanden seurusteli ruotsalaisen laulajan Eric Saaden kanssa.


title: Timothy L. Kopra

text: Timothy "Tim" Lennart Kopra (s. 9. huhtikuuta 1963 Austin, Texas, Yhdysvallat) on suomalaissukuinen yhdysvaltalainen astronautti ja Yhdysvaltain maavoimien eversti. Hän palveli 3. panssaridivisioonan mukana Persianlahden sodassa. NASA:n palvelukseen hän siirtyi vuonna 1998 ja tuli valituksi astronauttikoulutukseen kaksi vuotta myöhemmin. Hänet valittiin lentoinsinööriksi Kansainvälisen avaruusaseman Retkikunta 20:n toiseen osaan.


title: Timothy L. Kopra

text: Kopran suku on kotoisin Karjalan Valkjärveltä, josta Timothy Kopran isoisä Antti lähti 1910 Amerikkaan. Timothyn isä tohtori Lennart Kopra puhui vielä sujuvasti suomea, mutta kielitaito ei periytynyt hänen pojalleen. Kopra on kuitenkin sanonut olevansa ylpeä suomalaisista juuristaan ja on vieraillut Suomessa kerran sukunsa yhteisessä tapaamisessa. Kopra on naimisissa kentuckylaisen Dawn Kaye Lehmanin kanssa. Heillä on kaksi lasta.


title: Timothy L. Kopra

text: Kopra pääsi onnistuneesti lähtemään avaruuteen 16. heinäkuuta 2009 avaruussukkula Endeavourin lennolla STS-127, kun lentoa oli sitä ennen siirretty viidesti teknisten ongelmien ja sään vuoksi. Kopra osallistui 18. heinäkuuta ensimmäiselle avaruuskävelylleen, joka kesti viisi ja puoli tuntia. Hänellä oli avaruuslennollaan mukanaan suomalainen muistoesine, Kalevala-mitali, joka kuuluu Rahapajan lyömään Sydämeltään suomalainen -mitalisarjaan. Kopra soitti avaruudesta videopuhelun presidentti Tarja Haloselle Kultarantaan 3. elokuuta 2009. Kopra palasi maahan avaruussukkula Discoveryn mukana 12. syyskuuta 2009 lennolla STS-128 Nicole Stottin korvatessa hänet avaruusasemalla.


title: Timothy L. Kopra

text: Kopran oli tarkoitus lentää avaruuteen uudestaan NASAn avaruussukkulalennolla STS-133 helmikuussa 2011, mutta hän loukkaantui polkupyöräonnettomuudessa 15. tammikuuta 2011 ja hänen tilalleen lennolle valittiin toinen astronautti, Stephen Bowen. Kopra uskoo myös miehitetyn Mars-lennon toteutuvan tekniikan kehityttyä riittävästi.


title: Timothy L. Kopra

text: Kopra lensi Tim Peaken ja Juri Malentšenkon kanssa Sojuzilla Kansainväliselle avaruusasemalle 15. joulukuuta 2015 ja palasi takaisin maahan 18. kesäkuuta 2016.


title: Puolalainen keittiö

text: Puolalainen keittiö on tyypiltään itäeurooppalainen ja perinteinen. Se on saanut vaikutteita sekä naapurimaidensa että juutalaisesta ruokatraditiosta vuosisatojen kuluessa. Puola on myös maantieteellisesti suuri maa, joten ruokaperinteet vaihtelevat jonkin verran eri puolilla maata.


title: Puolalainen keittiö

text:
Puolalaiseen ateriaan kuuluu erottamattomana osana keitto. Tunnetuimmat ovat żurek eli hapanjauhokeitto, kermainen sienikeitto, kanasta tai naudanlihasta tehty lihaliemi, flaki eli lehmänmahakeitto ja tomaattikeitto. Joidenkin keittojen kanssa tarjotaan kotonatehtyä täytettyä pastaa tai keitettyä perunaa.
Kylminä alkupaloina syödään hyytelöityä kalaa tai lihaa, lihaleikkeleitä, kotitekoista maksapasteijaa, silliä, savustettua ankeriasta, täytettyjä kananmunia, juuresraasteita, tomaattia, kurkkua ja majoneesisalaatteja. Lämpimänä alkupalana tarjotaan omenan ja sipulin kanssa paistettua kananmaksaa tai lihalla täytettyä kotitekoista pastaa.


title: Puolalainen keittiö

text: Pääruokana syödään lihaa; kanaa, kalkkunaa, possua, lammasta tai nautaa. Juhlaruokana tarjotaan omenoilla täytettyä, paistettua ankkaa karpalohyytelön kanssa. Kalaruokiin kuuluvat paistetut lohi, turska, kuha ja taimen. Kalaruokia tarjotaan erityisesti paaston aikaan. Talviaikaan kuuluu bigos, pitkään uunissa haudutettu kaalipata, jossa on myös makkaraa, naudan ja sianlihaa, sipulia ja sieniä. Jouluaaton ruokapöytään kuuluu hyytelöity karppi.


title: Puolalainen keittiö

text: Pääruoan kanssa tarjotaan keitettyjä perunoita, riisiä, tattaria, hapankaalia ja erilaisia taikinasta tehtyjä makaroninkaltaisia lisäkkeitä. Ruoan kanssa tarjotaan myös tummaa ja vaaleaa leipää sekä voita.


title: Puolalainen keittiö

text: Ruoan mausteina käytetään suolaa, maustepippuria, meiramia, tilliä, persiljaa ja piparjuurta, sitruunaa ja etikkaa.


title: Puolalainen keittiö

text: Jälkiruokana on jäätelöä, hedelmäsalaattia, Szarlotka-omenaleivosta, täytekakkuja, joissa on paksut kerrokset vanukkaita ja hyytelöitä. Myös mansikoilla tai mustikoilla täytettyä makeaa pastaa tarjotaan sokerin kanssa jälkiruoaksi. Pullataikinasta tehty leivonnainen, jossa on täytteenä unikonsiemenistä tehtyä massaa tarjotaan juhlaleivonnaisena.


title: Puolalainen keittiö

text: Ruokajuomana tarjotaan viiniä, vettä, teetä tai vahvempia alkoholijuomia. Ruoka on aina kauniisti katettu ja pöytä koristeltu. Kukat, pellavainen valkoinen tai käsin kirjottu pöytäliina ja kankaiset servietit kuuluvat kattaukseen.


title: Puolalainen keittiö

text: Puolassa tee haudutetaan usein teelehdistä ja tarjotaan sokerin ja joskus myös sitruunan kera. Kahvi turkkilaiseen tapaan tehdään perinteisesti näin: jauhettu kahvi laitetaan lasin pohjalle, siihen lisätään keitetty vesi, sokeri ja kerma, sekoitetaan, annetaan laskeutua ja juodaan.


title: Jeppis (täsmennyssivu)

text: Jeppis voi tarkoittaa seuraavia asioita:


title: Klubi-36

text: Klubi-36 on Iisalmelainen tyttöjen ja naisten jalkapalloseura.


title: Klubi-36

text: Klubi-36 r.y. on saanut alkunsa vuonna 1992, jolloin alkujaan 80-luvulla miesten jalkapalloseuraksi perustettu, toiminnaltaan hiipunut seura herätettiin uudelleen henkiin Pertti Kalantin toimesta edistämään naisten ja tyttöjen jalkapalloharrastusta Iisalmessa.


title: Klubi-36

text: 90-luvun puolen välin jälkeen seurassa pelaavien naisten ja tyttöjen määrä nousi kohisten. Uusia ikäluokkia on saatu toimintaan mukaan ja nuorimmat pelaajat ovat nykyisin iältään 5-vuotiaita ja vanhimpia ikäluokkia pelaa Edustusjoukkueessa.


title: Klubi-36

text: Klubi-36 tekee aktiivisesti työtä jalkapallon harrastamisen eteen ja tavoitteena on kasvattaa harrastajien määrä lähelle 150 tyttöä.


title: Klubi-36

text: Vanhemmat ikäluokat pääsivät kokeilemaan valtakunnan jalkapallotasoa kun vuoden 81-82 ikäluokan tytöt pelasivat 1998 B-tyttöjen SM-sarjaa ja vuonna 2009 B-tytöt kilvoittelivat uudelleen SM-ottelujen parissa.


title: Klubi-36

text: Klubi-36 pelaa kaudella 2016 valtakunnallisella tasolla B Ykkösessä ja alue- ja piirijoukkueissa sekä 01-ikäisten Puolen Suomen Liigassa.


title: Klubi-36

text: Dn-97 pelaava Saara Winter on menestynyt yksilösuorituksissa ja oli niissä Suomen C15-ikäluokan mestari vuonna 2012 ja edelleenkin Kuljetus-Laukaus sekä Pituuspotkun ennätysten haltija. Klubi-36:n kasvateista Ella Vanhanen, Emilia Iskanius, Erika Winter ja Tiia Savolainen ovat edustaneet kaudella 2015 Suomea maajoukkueissa.


title: Klubi-36

text: Vuonna 1996, pelimatkalla junassa kohti Pieksämäkeä, pelaajien taustajoukoissa vaikuttaneet Matti Korolainen ja Heimo Vidgren saivat ajatuksen järjestää "oman" ikäluokan joukkueiden turnaus Iisalmeen. Junamatkan aikana ajatus turnauksesta jalostui niin että turnaus päätettiinkin järjestää lopulta seuran tasoisena ja tavoitteena oli saada kaikille seuran joukkueille pelejä pelattavaksi Iisalmen kotikentille.


title: Klubi-36

text: Oman jalkapalloturnauksen ja kotipelien lisääntymisen kautta tavoiteltiin jalkapallokulttuurin, Klubi-36:n ja Iisalmen kaupungin tunnettavuuden tunnettavuuden parantamista ja turnauksen toivottiin myös piristävän Iisalmen liike-elämää.


title: Klubi-36

text: Ensimmäinen Klubin järjestämä turnaus pelattiin kesäkuussa 1997, RCollection-nimellä, ja siitä lähtien perinteeksi muodostunut turnaus on järjestetty joka vuosi kesäkuussa ennen juhannusta. Turnaus pelataan nykyisin Säästöpankki Optia Girls'Cup nimellä.


title: Asterix ja suuri merimatka

text: Asterix ja suuri merimatka () on Asterix seikkailee -sarjan 22. osa, joka on julkaistu vuonna 1975 Ranskassa, ja 1976 Suomessa. Tarinan on käsikirjoittanut René Goscinny, ja piirtänyt Albert Uderzo.


title: Asterix ja suuri merimatka

text: Amaryllixilta on loppunut tuoreet kalat, ja hän on tarjonnut kyläläisille pilaantunutta kalaa. Kylässä alkaa suuri joukkotappelu siitä, onko Amaryllixin kalat tuoreita vai eivät. Myöhemmin Akvavitix, kylän tietäjä, tulee paikalle kertomaan, että tarvitsee melko tuoretta kalaa taikajuomaansa varten. Asterix ja Obelix lähtevät matkaan Senilixin vanhalla kalastusaluksella. Asterix ja Obelix alkavat riidellä, kun Obelix heitti verkon ilman köyttä veteen. Myrsky alkaa yltymään, ja aurinko laskee.


title: Asterix ja suuri merimatka

text: Aamulla Asterix ja Obelix heräävät nälkäisinä ja huomaavat vähän matkan päässä heille tutuksi tulleen merirosvo punaparran laivan. Kapteenilla sattuu olemaan syntymäpäivä, joten Asterix jättää laivalle pienen makkaralimpun ja ottaa itselleen ja Obelixille suurimman osan ruoasta. Yltyy toinen myrsky, ja he joutuvat jo kituuttamaan viipaloimalla yhtä omenan palaa monen päivän ajan. Obelix sekoaa ja kävelee pois veneestä luullen vedessä olevan villisikoja. He ajautuvat myöhemmin rantaan ja luulevat tulleensa kotirannikolle, mutta myöhemmin käy ilmi, että he ovatkin joutuneet tuntemattomaan maahan. Tarinasta on selvästi pääteltävissä, että kyseessä on Pohjois-Amerikka. Intiaanit hyökkäävät Asterixin kimppuun ja kaappaavat hänet. Obelix alkaa etsiä Asterixia, kunnes toinen intiaani törmää häneen. Obelix kolkkaa intiaanin, lähtee etsimään Asterixia ja saapuu intiaanien kylään. Obelix tainnuttaa loputkin intiaanit ja vapauttaa Asterixin.


title: Asterix ja suuri merimatka

text: Asterix ja Obelix alkavat keskustella intiaanien kanssa elekielellä, koska he eivät ymmärrä toistensa puhetta. Yöllä Asterix ja Obelix lähtevät melomaan intiaanien kanootilla ja menevät myöhemmin rannikolle korkean kivikasan päälle tulisoihtu kädessä näyttämään merkkiä, jotta joku tulisi pelastamaan heidät. Tanskalaiset viikingit saapuvat paikalle. Näidenkin kanssa Asterix ja Obelix yrittävät keskustella elekielellä, mutta viikingit eivät ymmärrä sitä.


title: Asterix ja suuri merimatka

text: Lopuksi eräs viikinki ymmärsi, ja he lähtevät seilaamaan arktiselle alueelle viikinkien kanssa. Asterix ja Obelix jäävät juhliin hetkeksi, kunnes lähtevät takaisin kotiin suuren kalansaaliin kanssa, ja tarina loppuu tavalliseen tapaan ruokajuhliin.


title: International Falls

text: International Falls on kaupunki Minnesotan osavaltiossa Yhdysvalloissa. Kaupungin asukasluku oli vuonna 2010 6 424. Kaupunki sijaitsee Rainy Riverin lähettyvillä. Sen lempinimiä ovat Icebox of the Nation ja Frostbite Falls, sillä kaupungin ilmasto on hyvin kylmä verrattuna Yhdysvaltojen muihin alueisiin.


title: International Falls

text: Kaupungin seutu on tunnettu jo 1600-luvulla, mutta varsinaisen kaupungin perusti vasta toukokuussa 1895 opettaja L. A. Ogaard Koochiching-yhtiölle, ja hän nimesi myös maakunnan Koochichingiksi. Sana "Koochiching" tulee joko sanoista Gojijiing tai Cree Kocicīhk. Molemmat tarkoittavat "sisääntulopaikkaa", joka viittaa läheisiin Rainy Lakeen ja Rainy Riveriin. Eurooppalaiset asukkaat antoivat nimet Rainy Lake ja Rainy River (sateinen järvi ja sateinen joki) läheisille vesistöille, jossa järven vesi virtaa jokeen.


title: International Falls

text: Kylä rekisteröitiin virallisesti 10. elokuuta 1909, ja kaksi vuotta myöhemmin sen nimi muutettiin International Fallsiksi. International Falls virallistettiin kaupungiksi vuonna 1909. Älytessään mahdollisuuden hyödyntää seudun vesivoimaa Minnesota and Ontario Paper Companyn puheenjohtajana 1900-luvun alussa ollut E. W. Backus rakensi Rainy Riverille padon saadakseen paperitehtaan käyttöön energiaa. Boise Cascade Corporation osti vesivoimalan vuonna 1965 ja myi sen eräälle sijoitusryhmälle vuonna 2003. Yhtiö on seudun suurin työllistäjä nykyäänkin.


title: International Falls

text: International Fallsia pidetään Yhdysvaltojen kylmimpänä kaupunkina (Alaskan kaupunkeja lukuun ottamatta). Sen tammikuun keskilämpötila on −16 °C, helmikuun −11 °C, maaliskuun −6,5 °C, joulukuun −13 °C, ja vuosittainen keskilämpötila +2 °C (vert. Suomen kylmin paikka, Kilpisjärvi: −2,3 °C, ja Helsinki noin +5 °C). Huolimatta kylmistä talvista, kaupungin kesä on pitkä ja lämmin, lämpimin kuukausi on heinäkuu (+19 °C). Toinen ehdokas kylmimmäksi kaupungiksi on Coloradon osavaltiossa sijaitseva Fraser, jonka talven yölämpötilat ovat noin yhtä kylmiä kuin International Fallsin, ja jossa yöpakkaset ovat aivan normaaleja vielä kesäkuussakin. Joka tapauksessa talvisinkaan päivälämpötilat eivät juuri laske nollan alapuolelle. Fraser sijaitsee 2 613 metrin korkeudella merenpinnasta Kalliovuorilla, joka onkin ainoa syy kyseisen kaupungin kylmyyteen. Fraserin keskilämpötila on ehkä hieman matalampi kuin International Fallsin, mutta ainoastaan öisin ja koska se sijaitsee hyvin korkealla merenpinnan tasoon tai International Fallsiin verrattuna, mutta huomattavasti sitä etelämpänä.


title: International Falls

text: Yhdysvalloissa on kuitenkin monia International Fallsia kylmempiäkin pikkukyliä.


title: International Falls

text: Kaupungilla on oma lentoasema, Falls International airport (INL). Vuonna 1948 avattu lentoasema palvelee Pohjois-Minnesotan ja Luoteis-Ontarion asukkaita.


title: International Falls

text: Kaupungilla on peruspalveluja, kuten poliisi, ambulanssi, urheilupuisto, kirjasto ja palokunta. Kaupungilla on kaksi omaa radioasemaa: KGHS (1230 kHz) ja KSDM (104,1 MHz), jotka omistaa Red Rock Radio. Kaupungilla on yksi televisioasema. Paikallinen sanomalehti on "The Daily Journa"l.


title: International Falls

text: Vuoden 2000 väestölaskennassa kaupungissa asui 6 703 ihmistä. Asukastiheys oli 412,8 asukasta neliökilometrillä. Väestöstä 95,3 % oli valkoisia ja 2,6 % alkuperäisasukkaita. Vuoden 2010 väestönlaskennassa väkiluku oli 6 424.


title: Rastaman Vibration

text: Rastaman Vibration on reggaeyhtye Bob Marley & The Wailersin 30. huhtikuuta 1976 julkaistu albumi. Albumi oli suuri menestys Yhdysvalloissa. Se sijoittui Billboard 200 -listan 8. sijalle. Albumi oli siis Bob Marleyn ainut albumi, joka sijoittui top kymmenen joukkoon Yhdysvaltain listoilla. Albumin teossa käytettiin perinteisten reggae -soittimien lisäksi muun muassa syntetisaattoria ja rock -kitaraa.


title: Javi Martínez

text: Javier ”Javi” Martínez Aginaga (s. 2. syyskuuta 1988 Estella-Lizarra, Navarra, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Saksan Bundesligassa pelaavaa Bayern Münchenia.


title: Javi Martínez

text: Martínezin kasvattajaseura on pamplonalainen Osasuna, josta hän siirtyi heinäkuussa 2006 Athleticiin. Athletic maksoi tuolloin 17-vuotiaasta Martínezista, joka oli pelannut vain Osasunan B-joukkueessa Espanjan kolmanneksi korkeimmalla sarjatasolla Segunda División B:ssä, kuuden miljoonan euron siirtokorvauksen. Syyskuussa 2008 Martínezin alun perin vuoteen 2012 ulottunutta sopimusta jatkettiin vuoteen 2014 asti. Sopimuksessa oli 30–36 miljoonan euron purkuklausuuli.


title: Javi Martínez

text: Nuoresta iästään huolimatta Martínez vakiinnutti paikkansa Athleticin kokoonpanossa jo ensimmäisellä kaudellaan 2006–2007 ja kuului siitä lähtien joukkueen runkopelaajiin. Ensiesiintymisensä Espanjan korkeimmalla sarjatasolla Primera Divisiónissa hän teki 27. elokuuta 2006 ottelussa Real Sociedadia vastaan. Esikoiskauden henkilökohtainen huippukohta Martínezille oli joulukuun Deportivo-vierasottelu, jossa hän teki kaksi maalia. Kaudella 2008–2009 hän teki maalin Espanjan cupin Copa del Reyn välierässä Sevillaa vastaan ja oli näin hankkimassa Athleticin ensimmäistä loppuottelupaikkaa 24 vuoteen. Loppuottelussa, jossa Martínez oli avauskokoonpanossa, Barcelona oli kuitenkin vahvempi.


title: Javi Martínez

text: Martínez on pelannut Espanjan juniorimaajoukkueissa ja epävirallisessa Baskimaan maajoukkueessa. Hän on alle 19-vuotiaiden Euroopan-mestari vuodelta 2007. Martínez toimi mestarijoukkueen kapteenina, mutta ei ollut mukana Kreikkaa vastaan käydyssä loppuottelussa pelikiellon vuoksi. Kesällä 2009 hän osallistui alle 21-vuotiaiden EM-kilpailuihin.


title: Javi Martínez

text: Martínez valittiin Espanjan maajoukkueen kokoonpanoon vuoden 2010 MM-kilpailuihin. Ensiesiintymisensä maajoukkueessa hän teki 29. toukokuuta 2010 Saudi-Arabiaa vastaan pelatussa harjoitusottelussa.


title: Feynmanin slash-notaatio

text: Feynmanin slash-notaatio tai Feynmanin tikari tai Diracin slash-notaatio on Richard Feynmanin keksimä lyhennysmerkintätapa, jota käytetään kvanttikenttäteoriassa.


title: Feynmanin slash-notaatio

text: Kovariantille nelivektorille formula_1 voidaan esittää slash-notaatio merkitsemällä


title: Feynmanin slash-notaatio

text: missä formula_3 on gamma-matriisi.


title: Feynmanin slash-notaatio

text: Slash-notaatiolle pätee


title: Feynmanin slash-notaatio

text: Jälkeä käyttäen notaatiolle pätee


title: Budinos

text: Budinos on suomalais-ugrilaisten kielten suomen, viron, unkarin, marin, mansin, mordvan ja udmurtin aineksiin perustuva keinotekoinen kieli. Kieli on lähtöisin Udmurtian etnofuturistisista piireistä. Kehittäjien mukaan hyväkään vieraan kielen taito ei riitä ilmaisemaan suomalais-ugrilaista maailmankuvaa kokonaisuudessaan. Budinos on tarkoitettu suomalais-ugrilaisten kansojen väliseksi suoraksi viestintäkieleksi.


title: Budinos

text: Nimi 'budinos' tulee Juri Perevostsikovin mukaan Herodotoksen historiasta, jonka mukaan Don-joen takana asui paimentolaisheimo budinit, joita Perevostsikov pitää udmurttien esi-isinä.


title: Budinos

text: Kielen käytännön isä filologi ja kirjailija-toimittaja Aleksei Arzamatovin mukaan maailmassa on tällä hetkellä noin 100 budinosin taitajaa.


title: Budinos

text: Eesti Päevalehden mukaan budinos on otettu Virossa hyvin vastaan. Esimerkiksi paikallinen säveltäjä Mart Siimer tilasi runoja uutuuskielellä Arzamatovilta ja hänen sävellykseensä päätynyt kirjailija-toimittajan luomistyö sai ensi esityksensä Tarton nuorten säveltäjien festivaalilla. Budinosin sanakirja löytyy ilmaiseksi internetistä ja lisäksi Facebookissa toimii kielen ystävien kerho, jonka jäsenet yrittävät keskustella keskenään budinosin kielellä, keksiä uusia sanoja ja kirjoittaa runoja budinosiksi.


title: Budinos

text: Verkosta löytyy Monikielinen Budinosin sanakirja. Suomenkielinen osa alkaa sivulta 164. Venäjänkieliset tekstit voi auttavasti kääntää muille kielille esimerkiksi Googlen kääntäjällä.


title: Babylon by Bus

text: Babylon by Bus on reggaeyhtye Bob Marley & The Wailersin vuonna 1978 julkaistu livealbumi. Albumi äänitettiin Pariisin Pavillon de Paris -konserttisalissa 25.-27. kesäkuuta 1978 Kaya Tourin aikana.